Bukedde Online - Omusajja ataweza nnusu weekwate bino owangaaze laavu yammwe\nOmusajja ataweza nnusu weekwate bino owangaaze laavu yammwe\nAtandisa kakodyo kamu\nNnakamala emyaka 23 n'akawuka ka siriimu\nOmusajja omwavu bw’awulira bino, bw’aba tannawasa yeebuuza nti ddala omwavu anaawasa? Ate abaawasa edda, nga ssente zikyagaanyi omutima ne gubadda ku mutwe, nga balowooza nti essaawa yonna bakazi baabwe banoba. Era waliwo n’ababisibye nga tebakyasobola bwavu. Waliwo n’enjogera eriwo ennaku zino\nNJAGALA omusajja alina ssente, nga yazimba, alina omulimu gwÕobuvunaanyizibwa, nga mwetegefu okumwanjula mu bakadde bange, ankolere ne bizinensi....Ó Ebyo bye bimu ku bisaanyizo abawala n’abakazi abanoonya bye bakulembeza.\nOmusajja omwavu bw’awulira bino, bw’aba tannawasa yeebuuza nti ddala omwavu anaawasa? Ate abaawasa edda, nga ssente zikyagaanyi omutima ne gubadda ku mutwe, nga balowooza nti essaawa yonna bakazi baabwe banoba. Era waliwo n’ababisibye nga tebakyasobola bwavu.\nWaliwo n’enjogera eriwo ennaku zino nti; "Abakazi mbuzi, atalina muddo tagirunda!"\nWano abakugu abakwatibwako we bakuweeredde obukodyo bw’osobola okukozesa okukuuma omukwano mu maka, wadde nga ssente zikyakwekubya mpi.\nPeter Sserebe 26, ne Evelyn Buyinza, ab’e Bulamu, Gayaza nga bali mu mukwano. Bagamba nti\nokwesigang’ana y’empagi enkulu kwe batambuliza obufumbo bwabwe bwe baakamalamu emyaka ena.\nPatrick Lukandwa, omukugu mu kubuulirira abafumbo, okuva mu kitongole kya ABC Education Consultants and Applied Counseling Services bino by’akuwadde:\n1. Nga temunnafumbiriganwa kirungi buli omu ayige munne. Ekireese obuzibu nti abaagalana tebeewa budde kweyiga. Y’ensonga lwaki oluusi beesanga n’abantu abatasobola kugumiikiriza.\n2. Olina okwessa mu mbeera nga munno akulaba ng’omukono gwe ogwokubiri, ekitegeeza nti w’otoba tabaawo. Kibo okituukako ng’omussaamu ekitiibwa era buli ky’akukolera mulage nti osiima.\n3 Beera mwerufu mu by’okola. Munno bw’aba akimanyi nti embeera si nnungi ky’okka n’okimutegeezaako kimugumya. Ate lw’oba ofunyeeyo era mugambe. Kino kijja kumukuuma nga mumativu, wadde mu maka temuli ssente.\n4 Muwe essuubi ly’okufuna ku ssente ekiseera kyonna. Kino kitegeeza nti olina okuba omuyiiya. Teri mukazi ayagala musajja atalina ssuubi lya kufuna kasente.\n5 Musseemu ekitiibwa era mwogere ku pulaani z’omu maaso. Kino kijja kumukuumira awaka ne bw’otoomuwe ssente nnyingi, kasita ofuna ezimubeezaawo.\n6 Weesibe ku birungi by’olaba mu munno era buli kiseera obimujjukize. Kino buli mukyala akyagala era bw’onookimuwa tajja kuwankawanka.\n7 Mutwale ng’ekyamaguzi ky’otunda. Kino kikole ng’otambula naye, omwanjule mu bantu. Ne bwe wataba ssente, kyokka nga munno akimanyi nti alina ky’akugattako okubeera naawe, omukwano gunywera.\n8 Ssente entono eziriwo muzisaasaanye mwembi. Kino kijja kubayamba emitima okutebenkera nti wadde ssente mulina ntono, naye zibakwatako mwembi.\n9 Waliwo ebintu ebitono ebitagulwa ssente by’oyinza okwettanira ebigumya omukwano era nga tebitwala ssente nga okuzannyako mwembi nga ludo, oba Chess. Essanyu ly’anaafuna ng’akuwangudde, lijja kuba ssuffu.\nBwe nfuna ssente munnange antabukira\nNZE Lule Lwanga (ku kkono), mbeera Makindye Lusaka. Nkola gwa busuubuzi mu kibuga era nga ndi musajja mufumbo.\nWadde tukola tufune ssente era tube n’essanyu mu maka, naye kye nazuula nti ssente si ze zireeta essanyu era tezigula mutima. Owewange buli lwe nzifuna ate tutabuka butabusi.\nEmbeera yange mu by’ensimbi ssi y’ennungi kuba obwavu oluusi bunnumira ddala. Kyokka mu kiseera nga sirina wadde ekuba ennyonyi, munnange w’asingira okunjagala.\nOlwo bwe nfuna ku kasente ate ne tufuna obutategeeragana kuba ne bwe mmukolera ekirungi abeera ansuubiramu kinene.\nYe leero bw’ansaba ekintu ne sikimuwa alowooza nti mmummye bummi, ekintu ekitali kituufu, era tetuggwa mu ntalo. Ebiseera bye nsinga okubeerera mu buzibu andaga nti afaayo nnyo, era bwe ndwala tuba bumu era tandekererangako.\nObwavu buyamba abantu okukwatagana kuba muba mugatta ebirowoozo ne musalira wamu amagezi.\nEkikulu kye nnazuula kwe kuba omwanjulukufu eri munno ng’omulaga ekituufu ku nfuna yo amanye ekituufu.\nBANNADDIINI BYE BAGAMBA:\nMsgr. Wynand Katende omwogezi w’essaza lya Kampala agamba nti abafumbo balina okumanya nti obufumbo buva wa Katonda. Bwe mufumbiriganwa, muba musazeewo okweyagaliza, era buli omu alina kusooka kuyiiyiza munne awatali kulinda.\nBuli omu kikukakatako okwewa munno, si nsonga oba waliwo ssente oba tewali. Ekisumuluzo ky’omukwano si ssente, wabula kwagala kwa Katonda.\nAbaagalana mulina okwekwasa Katonda mu buli kimu, kuba y’ensibuko y’okwagala era y’akunyweza. Omukwano bwe gubaamu Katonda, teguyinza kuyuuga lwa bbula lya ssente.\nAte Sheikh Hassan Kirya omwogezi w’obukulembeze bw’e Kibuli agamba nti “Obusiraamu butukubiriza okuwasa nga tufunye obusobozi, kuba obufumbo bulimu okulabirira omukyala n’okumubeezaawo.\nNabbi Muhammad (SAW) yatukubiriza abatannaba kufuna busobozi okugira nga tusiiba, era atalina busobozi ku ntandikwa si kirungi kuwasa.\nKyokka olumu omusajja ayinza okubeera n’obusobozi, naye ate oluvannyuma ne buggwaawo. Kyokka nakyo tekiyinza kuterebula mukyala, bw’aba nga ddala mu mbeera ennungi, ssente zo abadde azeeyagaliramu. Kino kituyigiriza okweyagalira mu ssente awamu ne bakyala baffe nga tetubalese mabbali.”\nOmulabirizi w’e Mukono eyawummula, Eria Paul Luzinda yagambye nti, “Mu bufumbo ssente si kye kikulu, wabula okubeerawo laavu kusobola okutambuza buli kimu ne mweyagala.\nEno y’ensonga lwaki omukyala ava mu maka amagagga n’agenda afumbirwa omusajja omwavu era ne bawangaala.\nEkizibu nti abantu bwe baba bafumbiriganwa bagenda nnyo ku bintu by’oku ngulu omuli ssente, endabika n’ebyenfuna . Kyokka waliwo ebintu bye tusobola okwekwatako ne bigumya obufumbo bwaffe omuli eddiini n’obuwangwa.\nEkizibu kiri nti abantu baagadde nnyo eby’amangu, ate abalala tebakyayagala kukola y’ensonga lwaki abavubuka kati banoonya bakazi abalina ku ssente.”\nAkabina kange kanneeyagaza okukamala\nNnakoowa abasajja abasiiya abakazi\nMukama yammalirako amagezi ng'antonda


Bukedde Online - Maama yalya ssente zange we nali nsuubira ennyumba nasangawo musiri gwa muwogo\nAbayizi okugwa ebigezo oluusi kiva ku butamanya...\nGILBERT Kayondo ow’e Buloba Kasero agamba nti taliddamu kwesiga muntu yenna k’abe wa luganda oba mukwano gwe.\n ‘‘Namala emyaka musanvu ku kyeyo e Dubai nga nkola kiro na misana. Bwe nnawezaawo ssente, nakomawo e Uganda mu 2012 ne ngula poloti e Bunnamwaya. Oluvannyuma naddayo ne nziramu okutoba era buli ssente ze nawezangawo ng’aziweereza maama wange akwasaganye eby’okuzimba. Ssente naziyisanga mu kkampuni ya IIK esangibwa ku kizimbe kya King Fahad mu Kampala.\n Nga wayise omwaka, maama yansindikira ebifaananyi by’ennyumba eyali ebulako akatono okuggwa. Kino kyanzizaamu amaanyi ne nnyongera okupakasa n’amaanyi okugimaliriza nga n’oluusi ssente nzeewola ku mikwano gyange e Uganda ne bazimutwalira.\n Mu December wa 2013, bankebera nga ndi mulwadde nga ntandise n’okugonda ne nsalawo okudda e Uganda nga bwe nkola ebintu ebirala.\nSaategeeza muntu yenna era natuukira wa muganda wange e Sseguku eyakubira maama essimu.\nEkyanneewuunyisa maama yadda mu kuyomba n’okunkambuwalira ng’abuuza lwaki nkomyewo mu kifo ky’okukola ssente.\nBwe nagezzaako okumunnyonnyola n’aggyako essimu era nagenda okutuuka awaka munnyonnyole ekinkomezzaawo nga yaddukawo ng’ate we nali nsuubira ennyumba waliwo musiri gwa muwogo ekyannyongera okugonda.\n Nga wayise omwaka gumu, maama namusonyiwa bwentyo emyaka gye namala ku kyeyo ne ginsala era nadda ku zero kati njiiya bipya.


Bukedde Online - Akulira eby'obujanjabi mu minisitule awadde lipoota ku ssennyiga we China\nOmubaka omulonde owa Lubaga North yasooka kuyoola kasasiro mu...\nOmusajja alina omukazi omulala?\nBakutte 3 ku by'okutemula ssentebe\nEngeri Abasawo gye bajjanjaba abawala abat...\nAKULIRA eby'obujjanjabi mu minisitule y'ebyobulamu, Dr. Henry Mwebesa yagambye nti, mu Uganda mu kiseera kino twakaawula abantu 500 abateeberezebwa okuba ne ssennyiga w'e China era nga bakuumibwa mu kifo eky'enjawulo okusobola okubekenneenya.\nKu bano, abantu 217 bamazeeko ennaku 14 ze balina okumala ku kalantiini era nga bakakasibwa okuba nga balamu bulungi tebalina bulabe bwonna eri eggwanga. Dr. Mwebesa akuutira abantu okunaaba mu ngalo ne sabbuuni okusobola okutangira obulwadde buno n'akkaatiriza nti, mu kiseera kino, teri muntu yenna y'azuuliddwa na bulwadde buno mu Uganda wabula ng'abantu balina okwongera okubeera obulindaala.\nKALANTIINI WA NNAKU 14 Omuntu ateeberezebwa okuba ne ssennyiga w'e China oba ateeberezebwa okutambuza obulwadde buno naddala abava e China, bateekebwa mu kifo eky'enjawulo gye bakuumirwa nga beekenneenyezebwa okumala ekiseera kya nnaku 14.\nBwe kizuulibwa ng'omuntu talina buzibu ng'asiibulwa, wabula ekiseera kino kiyinza okweyongerayo ssinga kizuulibwa ng'ali mu bulabe bwa maanyi obw'okufuna n'okusaasaanya obulwadde buno.\nAbantu abayita ku kisaawe e Ntebe ne bayingira eggwanga nga tebalina bubonero bwa ssennyiga ono, bakuumirwa mu kifo kimu okumala ennaku 14 nga bwe beekenneenyezebwa. Era mu kiseera kino, Abachina b'e Sseeta be tukuuma bali kumpi kumalako kiseera kyabwe eky'ennaku 14 era mu kiseera kino nabo bali bulungi.\nKY'OSAANYE OKUMANYA SSENNYIGA W'E CHINA Gye buvuddeko, ekitongole ky'ebyobulamu eky'ensi yonna ekya World Health Organisation (WHO) kyalangirira nti, ssennyiga w'e China afuuse kizibu kya nsi yonna oluvannyuma lw'okukizuula ng'asaasaanide mu mawanga ag'enjawulo okuli; Japan, USA, Thailand ne South Korea.\nMu kiseera kino abantu abakunukkiriza mu 1,800 be baakafa ssennyiga okwetooloola ensi yonna era nga kiteeberezebwa nti, abantu abasoba mu 71,000 baafuna obulwadde buno nga kwe kwali 450 abaali ku kyombo ky'abadigize ekyakwatibwa ku lubalama e Japan.\nBannassaayansi bagamba nti, omuntu alina obulwadde buno asobola okubusaasaanya mu bwangu nga buyita mu kukolola oba okunyiza era kiteeberezebwa nti, omuwendo gw'abantu abalina obulwadde buno omutuufu gukunukkiriza mu 350,000 mu kibuga Wuhan e China kyokka.\nSsennyiga w'e China asaasaanyizibwa obuwuka obusirikitu era asobola okukwata abantu n'ebisolo ng'asensera obutoffaali bw'omubiri ekitaataaganya enkola yaagwo.\nObulwadde buno tebulabwangako era bannassaayansi abakugu mu kunoonyereza ku buwuka obusirikitu aba International Committee on Taxonomy of Viruses baabuwa erinnya lya Severe Acute Respiratory Syndrome Coronavirus 2 (SARS-CoV-2). Bano bagamba nti, okuva ekikangabwa kino lwe kyagwaawo, kyazuulibwa ng'akawuka kano kalina obusobozi okutta omuntu ku buli bantu 50 ababulina okuva mu mwezi gwa December 2019.\nDr. Helena Maier, okuva mu Pirbright Institute e China agamba nti, ssennyiga ono asobola okukwata abantu, ente, embizzi, embwa, kkapa n'ebisolo byonna eby'omu nsiko wabula ng'ekisolo ekituufu ekyaleeta obulwadde buno tekinnamanyibwa.\nOBUBONERO Obulwadde buno bwe bukukwata, kiyinza okutwala wakati w'ennaku bbiri ne 14 oba okusingawo okulaga obubonero wabula osobola okubusiiga abalala mu kiseera kino.\nObumu ku bubonero obweyoleka ng'ofunye ssennyiga w'e China mulimu: okukulukuta eminyira, ekifuba, ebbugumu ly'omubiri okulinnya, okusaakaala obulago n'ebirala. Businga kukwata bakadde, abaana n'abantu abalina obulwadde obw'olukonvuba kuba abaserikale abakuuma emibiri gyabwe babeera banafu.\nKino kivaako amawuggwe munda okuzimba ne gajjula amazzi ekikaluubiriza omuntu okussa era bw'aba tajjanjabiddwa mangu asobola okuziyira n'afa. SSENNYIGA W'E CHINA AWONA? Mu kiseera kino tewannabeerawo ddagala lyazuuliddwa eriwonya oba okugema ssennyiga w'e China.\nEra nga bannassaayansi okuva mu The National Insititute of Health e Bungereza ne Baylor University e Waco, Texas mu Amerika bakola okunoonyereza okuzuula eddagala erimugema ng'okunoonyereza kuno kuyinza okumala omwaka mulamba n'okusingawo.\nBW'OTANGIRA SSENNYIGA W'E CHINA Emmanuel Ainebyona, owa minisitule y'ebyobulamu agamba nti, "Mu kiseera kino mu Uganda tewannabeerawo muntu yenna y'azuuliddwa na ssennyiga w'e China, wabula gavumenti ekola butaweera okulaba ng'eteekawo enkola eneeyamba okukebera n'okubutangira nga tebunnatulumba.\nEra omuntu yenna gwe tufuna ng'alina obubonero bwa ssennyiga ono naddala ng'akolola, alina ssennyiga n'ebirala tumwekenneenya mu ngeri ey'enjawulo n'okumwawula nga bwe tweyongera okumwekenneenya.\nKati tukebera abantu bonna abayingira eggwanga naddala abalinamu ku ssennyiga, omusujja n'okukolola ku kisaawe ky'ennyonyi ne ku nsalo zonna eziyingira eggwanga okusobola okubutangira nga tebunnayingira mu ggwanga.\nTwabakanye dda n'omulimu gw'okusomesa abasawo ku bikwata ku bulwadde buno, engeri gye bweyolekamu ng'obufunye ne bye balina okukola nga bakebera. Gye buvuddeko, minisitule y'ebyobulamu yasuubizza okusindikira abayizi abasobeddwa nga basomera China ssente 200,000,000/- zibayambeko okufuna emmere n'ebyetaago ebirala nga bwe tulindirira embeera okutereera.\nEra ne bateekawo obuyambi bwa ssente endala 20,000,000,000 ezinaayambako mu kuziyiza obulwadde buno nga tebunnayingira ggwanga. Ssente zino za kukozesa okulabirira abantu nga waliwo afunye ssennyiga w'e China, okugula ebyuma, okuteekawo ekifo eky'enjawulo we bayinza okujjanjabira ababulina n'ezinaakola ku basawo abanaakola omulimu guno.\nWeewale okukwata mu maaso, mu nnyindo ne mu kamwa, ate bw'ofuna obumu ku bubonero obwogeddwaako waggulu oba okulaba ababulina, genderawo mu ddwaaliro\nOmugoberezi eyafiiridde mu kkanisa e Nansana akwasizza omusumba\nOmuzannyi akuba munne omupi...\nAMATEEKA g'omupiira agaawandiikibwa gali 17, wabula wayinza okubaawo ekintu kyonna (ekisobyo oba nedda), ng'okutuuka...\nOmusajja alina omukazi omul...\nOMUSAJJA gwe njagala tanfaako simanyi oba alina omuwala omulala nkole ki? Mwana wange mu bikolwa by'omusajja...\nBakutte 3 ku by'okutemula s...\nPOLIISI y'e Rukiga ekutte abantu basatu abagambibwa okwenyigira mu ttemu lya ssentebe w'ekyalo eyanenyezza abavubuka...\nKiki kye kitegeeza Kyagulan...\nKiki kye kitegeeza Kyagulanyi okuggyayo omusango mu kkooti? Bannamateeka boogedde: Munnamateeka Male Mabirizi...


Bukedde Online - Afumise muto we ebiso n'amutta ng'amulumiriza okwegadanga ne mukazi we mu buliri\nOluvannyuma lw'okuwangula obwa sipiika Kadaga agenze ne yeewonga mu bajjajjabe\nObote yeefiira, tulina okugenda mu maaso -...\nOMUVUBUKA afumise muganda we ekiso n’amutta ng’amulumiriza okumusanga nga yeegadanga ne mukazi we mu buliri.\nEdward Kyakuwa eyafumise muganda we ebiso n'amutta ate ku ddyo ye mukazi we Achan ng’apooca n’ebisago ku kitanda e Mulago.\nEdward Kyakuwa, omutuuze w’e Kazo Angola e Kawempe yakomyewo awaka ku ssaawa 5:00 ku makya ku Lwokuna n’ayingira mu nnyumba n’asanga mukazi we Pamera Achan, 23, ng’anyumya ne muganda we Ben n’atandika okubakuba ng’abalumiriza okubasanga nga basinda omukwano mu buliri.\nEdward eyakazibwako erya Eddy obwedda akozesa ekiso n’akameeza okukuba muganda we Ben, awamu ne mukazi we.\nAbadduukirize be baatutte Ben ne Achan mu ddwaaliro e Mulago wabula Ben n’afa ku Lwokutaano nga bukya.\nAchan akyajjanjabibwa mu ddwaaliro e Mulago oluvannyuma lw’okufuna ebisago ku mutwe ne ku mukono.\nEddy abadde abeera ne Ben mu maka ga bakadde baabwe, Betty ne Dokita Mpanguzi abakolera ebweru w’eggwanga.\nEddy atalina mulimu gwakola, yakedde kuva waka era olwakomyewo n’atandika okuleekaana nti abakutte basinda omukwano.\nAbadduukirize we baatuukidde mu maka gano, baasanze Achan ne Ben bali bukunya nga bonna bajojobadde omusaayi.\nEnnyumba Eddy w’abadde abeera mu Kazo Angola we muganda we.\nLukia Nakacwa, muliraanwa yategeezezza nti famire ya Eddy bonna babeera Denmark. Agamba nti wadde nga bazadde be baayagala okumutwala ebweru, kyokka baakamukomyawo enfunda bbiri ng’era abadde abeera mu maka gaabwe.\n“Bazadde be babadde bamuweereza endibota z’engoye n’ebintu ebirala eby’ebbeeyi kyokka nga byonna abitunda ku layisi.\nAbadde akola effujjo n’okunywa enjaga, kyokka nga tagambwako kuba alina ssente. Bwe baabadde bamutwala ku poliisi obwedda awoza kimu nti owa ssente talemwa era ajja kudda ku katundu,” Nakacwa bwe yategeezezza.\nBaliraanwa era baategeezezza nti Eddy abadde atera okuleeta abakazi mu nju eno eri mu kikomera n’abatulugunyizaamu awamu n’okunyweramu enjaga.\nBaagambye nti bwe baawulidde emiranga baasoose kulowooza nti bye byabulijjo, kuba amaka gano tegaggwaamu ndolitto.\nAbatuuze baagambye nti Eddy abadde asusse okutulugunya mukazi we, ng’olumu yamukubako ng’ali bukunya nga bw’amwetoolooza ekyalo kyonna.\nJesca Nalumansi, nnaabakyala w’ekitundu yagambye nti abatuuze be baamutemezzaako nga bwe batta omuntu era yagenze okutuuka nga Achan amufulumizza wabweru ate nga Ben ali mu mbeera mbi nnyo ne bamutwala mu ddwaaliro e Mulago gye yafi iridde.\nZubair Kavuma, ow’ebyokwerinda ku kyalo yagambye nti ekikomera kino mubadde mukuηηaniramu abanywi b’enjaga, kyokka nga bwe yatuukirira Eddy yamutegeeza nga bw’atalina kyabimanyiiko.\nAkulira bambega ba poliisi e Kawempe ayitibwa Obongo yakakasizza okukwatibwa kwa Eddy n’ategeeza nga bw’akyakuumirwa ku poliisi y’e Kawempe.\nYagambye nti omusango gwasoose kubeera gwa kukuba muntu, kyokka nga kati gwakyusiddwa ne gufuulibwa ogw’obutemu ng’okunoonyereza bwe kugenda mu maaso.\nEnte za Bamwine azisuza ku mifaliso ne zimuwa ekiwera


Muyinza n'okusalawo okuggya wo Uganda - Kakuru - Radio Simba, The Best Luganda Station in the World !\nMuyinza n’okusalawo okuggya wo Uganda – Kakuru\nAbabaka okweyongeza emyaka ku kisanja kitegeeza singa emyaka 5 oba 7 giggwako kijja kufuuka kyalugenderezo olw’okuba nti abakiwagira bebasinga obungi. Nabwekityo singa nkiwagira bongezeeyo emyaka mbeera ntyobodde ekitiibwa ky’eggwanga ne Bannansi. Bano n’oluvannyuma bayinza n’okuteesa baggyewo eggwanga Uganda. Nedda siwagira kwongezaayo kisanja ky’ababaka. Omulamuzi Kenneth Kakuru\namb. ssendawula awaddeyo offiisi


Bukedde Online - Eyammenya omutima antuusizza ku ssanyu\nEyammenya omutima antuusizza ku ssanyu\nOmwana agaanyi okukyuka\nChristopher Kalemba ne Edward Sembatya kkooti...\nOMUVUBUKA gwe nawa omutima gwange nagugalabanja yannyamba okufuna essanyu. Nze Jane Namusu 21, mbeera Wakiso nga nkola mu dduuka. Nafuna omulenzi n’ankwana ne tusiimagana.\nTwateesa okwagalana nga tewali kwerekerayo nga ndowooza nti tuli ku mulwamwa gwe gumu.\nTwasooka kubeera ba mukwano era nga tukwatagana bulungi, wabula nga wayise emyezi mukaaga mu 2016, yatandika okukyuka ng’essimu gy’abadde akuba emirundi esatu olunaku nga kati agikuba lumu n’obutakubira ddala.\nTugenda okutuuka mu December nga omukwano gukendedde kyokka nga ye muntu yekka gwe nnali nsibiddeko olukoba.\nKino kyanneeraliikiriza ne mbulwa emirembe kuba nnali mmwagala okukamala naye nga mikwano gyange giwoza kimu nti omulenzi y’ankyawa. Nasigala mmukubira essimu era ng’azikwata naye nga bwe musaba tusisinkane twogeremu ng’abaagalana ng’agamba nti ali bbize.\nSsekukkulu bwe yatuuka ne mukubira essimu nga njagala tugirye ffembi, lwe yantegeeza nti, “Genda ewammwe kuba nange nnina gwe ηηenda okugirya naye, ebyange naawe byaggwaawo dda.” Nawulira nga nzigwerera era Ssekukkulu y’omwaka ogwo nagiyitamu nga ndi mu maziga era ne mpulira nga buli kitonde kisajja nkikooye.\nBankwananga nga mbakongooza bigere naye mu bankwana mwe mwali ne mwana mulenzi ono.\nOno namugambanga wabula nannemerako okutuusa nange bwe natandika okumulowoozaako olwo ne tutandika okuwuliziganya. Twateesa okusisinkana n’ambuulira ensonga ze nange ne mmugamba ezange naye ng’omutima gwange gwali gumusiimye. Ate nga naye anjagala.\nYatuuka n’okuntwala ewaabwe n’andaga ne maama we era wano we nakakasiriza nti ddala anjagala nange ne nsumulula omutima gwange. N’okutuusa kati omukwano gwaffe tegusalikangako.\nNneebaza Katonda eyanzigyako oli n’andaga ono kuba bingi bye ndabye nga ndi n’ono bye sandifunye nga ndi n’oli eyankaabya.\nYansangula amaziga ge nalina era mmusuubiza okumufumbirwa n’okumuzaalira abaana nandiki abalongo olwo omukwano gweyongere okunyuma.


Bukedde Online - Aba FDC balabudde Pulezidenti Museveni\nJanet Museveni atabukidde abasomesa abasobya ku bayizi\nMufeeyo nnyo okulondoola abantu be musumba...\nBANNA kya FDC balabudde Museveni okubeera omwegendereza ennyo ku mulundi guno mu kulonda abakulira akakiiko k'ebyokulonda mu ggwanga.\nOmwogezi wa FDC Ibrahim Ssemujju Nganda ng'ayogerako eri bannamawulire ku kitebe kya FDC e Najjanankumbi ku Mmande.\nBino byogeddwa Ibrahim Ssemujju Nganda bw'abadde mu lukiiko ne bannamawulire ku kitebe kya FDC e Najjanankumbi ku Mmande.\nNganda ategeezezza nti kyenkana ababaka ataano (50) be bakaggyibwa mu Palamenti lwa mivuyo gy'akulira kakiiko k'ebyokulonda, Pulezidenti gwe yalonda gy'akola.\nAgambye nti ku mulundi guno tebaagala Museveni akemebwe addemu okulonda abakulembeze b'akakiiko k'okulonda nga bwe yabalonda luli era n'asaba wateekebwewo emitendera egigobererwa enaaleeta abakulira era kibeere ekitongole ekyayimirizaawo kyokka.\nMu ngeri y'emu, Nganda asabye ekitongole ekiramuzi okukozesa obuyinza bwakyo kibeereko bye kikola ku Gen. Kayihura okulaba ng'atwalibwa mu kkooti avunaanibwe kuba naye tali waggulu w'amateeka.\nAyongeddeko nti Kayihura asasulwa ssente okukuuma eddembe mu ggwanga naye atandise kulityoboola era wano w'asinzidde n'akowoola Ssaabalamuzi, Bart Katureebe abeeko ky'akola kuba alina n'obuyinza obusibisa Kayihura kuba era y'alina amateeka agamufuga.\nEyasimattuka okufiira mu kizimbe ekyatta abantu e Makerere alaajanye\nPoliisi ekutte abavubuka 30 ku by'okukuba obutayimbwa\nAbabba mmita z'amasannyalaze e Kawaala babayodde


Lwaki Tusaanidde Okusaba Katonda? | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Aymara Azerbaijani Bengali Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Luswayiri Luswayiri (Congo) Luwalabu Macedonian Malagasy Malay Malayalam Maltese Marathi Maya Mazatec (Huautla) Mongolian Moore Nepali Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Vietnamese Xhosa Yoruba Zande Zulu\nLwaki tusaanidde okusaba Katonda?\nYakuwa Katonda ayagala tumusabenga buli lunaku. (Lukka 18:1-7) Awulira okusaba kwaffe kubanga atufaako. Okuva bwe kiri nti Kitaffe ow’omu ggulu ayagala tumusabe, tetusaanidde kutya kumusaba.—Soma Abafiripi 4:6.\nBwe tusaba Katonda atuwa bye twetaaga. Ate era okusaba kutusobozesa okuba n’enkolagana ennungi ne Katonda. (Zabbuli 8:3, 4) Buli lunaku bwe tubuulira Katonda ebituli ku mutima, tufuuka mikwano gye egy’oku lusegere.—Soma Yakobo 4:8.\nTusaanidde kusaba tutya?\nBwe tuba tusaba, Katonda tayagala twogere bigambo bingi nnyo, oba tuddiŋŋane essaala ze twakwata obukusu. Ate era, tusobola okumusaba nga tutudde, nga tuyimiridde, oba mu n’engeri endala yonna. Katonda ayagala tumusabe nga bye tumusaba biviira ddala ku mitima gyaffe. (Matayo 6:7) Ng’ekyokulabirako, mu Isiraeri ey’edda, Kaana yasaba Katonda amuyambe mu kizibu ekyali mu maka ge ekyali kimweraliikiriza. Katonda bwe yaddamu essaala ye, Kaana yasaba nga yeebaza Katonda.—Soma 1 Samwiri 1:10, 12, 13, 26, 27; 2:1.\nNg’okusaba nkizo ya maanyi nnyo! Tusobola okubuulira Omutonzi waffe kyonna ekitweraliikiriza. Ate era tusobola okumutendereza n’okumwebaza olw’ebirungi by’atukolera. N’olwekyo tusaanidde okusaba buli lunaku.—Soma Zabbuli 145:14-16.\nKatonda awuliriza ng’omusaba? Okusobola okufuna eky’okuddamu mu kibuuzo ekyo, weetaaga okumanya Bayibuli ky’eyigiriza ku kusaba.


Bukedde Online - Poliisi etandise omuyiggo gw'abavubuka abagambibwa okukuliramu okwekalakaasa e Kawempe\nLeero mu mboozi y'omukenkufu, tukulaze engeri...\nOmwawule akoze siteetimenti ekontana n’ebya...\nAbamu ku bavubuka abagambibwa okukulitamu okwekalakaasa abanoonyezebwa Poliisi\nPOLIISI eri ku muyiggo gw’ekibinja ky’abavubuka bataano abagambibwa okukuma omuliro mu bantu okwekalakasa e Kawempe.\nKigambibwa nti ekibinja ky’abavubuka bano kikulirwa abantu okuli; Joseph Kasozi, Calvin Matovu Tonny Lukyamuzi Brian Wassajja ne Nambi Shamim nga bano baasembayo okukwatibwa nga 17/06/2019 oluvannyuma lw'okukuma omuliro mu bantu okwekalakaasa nga bawakanya omusolo gw’amayumba mu lukiiko olwatuuzibwa ku Ggombolola ye Kawempe olwaggwera mu masasi ne ttiyaggaasi okusobola okubagumbulula .\nOluvannyuma lw’okwekalakaasa okwo baakwatibwa ne batwalibwa ku poliisi ye Kawempe ne wankubade ng'enkera nga 18 /06/2019 baayimbulwa ku kakalu ka poliisi ne balagirwa okudangayo beyanjule ku poliisi eyo kyebataakola .\nOluvanyuma lw'okulemwa okweyanjula nga bwebaali balagiddwa, kati banoonyezebwa poliisi bannyonnyole ku misango gye bateberezebwa okuzza .\nOmwogezi wa poliisi mu Kampala n’emiriraano Patrick Onyango ategeezezza nti bazze nga bakwata abavubuka bano naye nga tewaba kibonerezo kya maanyi kibaweebwa wabula nga ku mulundi guno poliisi egenda kukola ekisoboka kyonna nga bakozesa enkola ya tekinologiya ow'okubalondoola (tracking) okusobola okubafuna batwalibwe mu kkooti bavunaanibwe bavunaanibwe.\nAyongeddeko nti abantu bano buli lwe bekalakaasa bakyankalanya entamuza y'emirimu ssaako eby’entambula, okwonoona ebintu by’abasuubuzi n’ebirala bingi ky’agamba nti kino baakukola ekisoboka kyonna okukirwanyisa.\nJoseph Kasozi, Calvin Matovu Tonny Lukyamuzi Brian Wassajja


Bukedde Online - Minisitule y'ebyobulamu eyongedde ku muwendo gw'abantu abalina okugemebwa\nMinisitule y'ebyobulamu eyongedde ku muwendo gw'abantu abalina okugemebwa\nBy Barbra Namyalo\nAdded 8th April 2021\nMinisita w'ebyobulamu Jane Acheng (ku ddyo) n'omukungu w'ekibiina ky'ebyobulamu Dr.Dr Yonas Tegegn (wakati).\nMinisitule y'ebyobulamu eyongedde ku muwendo gw'abantu abalina okusooka okugemebwa ekirwadde kya covid 19 nga ku bano kuliko abantu abalina emyaka 18 okutuuka ku 50 nga balina eddwadde ez'amaanyi nabo abali waggulu w'emyaka 50.\nNga March 10, Minisitule y'ebyobulamu yatandika okugema abantu ekirwadde kya Covid 19 n'eddagala lya AstraZeneca nga baatandikira ku basawo, abasomesa, abasirikale ba poliisi n'abantu abalina emyaka 70 n'okudda waggulu nga kati baakagema abantu 144,025 okwetooloola eggwanga lyonna.\nMinisita w'ebyobulamu Dr. Jane Ruth Acheng bw'abadde ayogerako eri abamawulire ku kitebe kyabwe e Wandegeya, agambye nti okutandika n'olwaleero abantu abalina emyaka 50 n'okudda waggulu ba ddembe okugenda okubagema nabo bokka abali wakati w'emyaka 18 okutuuka ku 50 nga balina eddwadde nga; ssukaali, puleesa, n'eddwadde z'ekibumba balina okugenda okubagema.\nAcheng era agumiza eggwanga nti tebannafunayo muntu yenna yafudde oluvannyuma lw'okumugema okuggyako okufuna obuzibu obutonotono nga okulumwa omutwe n'omusujja era najjukiza abantu bonna ssaako n'abasawo okugenda okubagema.\nMukyala wa Maj. Kakooza Mutale aziikiddwa\nKiki ky'olifa teweerabidde -Pulogulaamu ya Pasita Yiga abakazi kwe beeyabiza\nNabbi omukazi ennaku enkulu eziriiridde mu kkomera\nEmbeera ya Lukwago mu ddwaaliro e Nairobi\nEbizuuse ku nfa ya Muzaata


Bukedde Online - Nfunye ntya omuwala atalina siriimu?\nMukyala wange yafuna omusajja omulala\nOkuggyawo sikwiizi w’omu kitanda lwe kukendeeza...\nAdded 21st March 2020\nNNINA emyaka 25 naye sinnatandika kwegatta kubanga ntya siriimu ng’ate abawala abasinga tebaagala kugenda ku musaayi ate nga nange saagala kukozesa kondomu kubanga bagamba nti tonyumirwa. Kati nkoze ntya okufuna omuwala nga talina siriimu ate ng’alina empisa.\nOKUSOOKERA ddala tosobola kumanya oba omuntu alina siriimu oba tamulina okugyako ng’omukebezza omusaayi. Ekirala, omuntu yenna atayagala kufuna siriimu ate nga teyeekebezza aba alina okukozesa kondomu.\nKy’ogamba nti kondomu tenyumisa ekyo kisinziira ku muntu kennyinni naye ng’okusinga ky’oteeka mu bwongo oba mu birowoozo era ky’ofuna.\nOba toyagala kufuna siriimu olina okufuna omuwala n’omukebeza, ate tekitegeeza nti bw’omukebeza nga talina siriimu tasobola kumufuna.\nOmuntu atalina siriimu asobola okumufuna mu kwegatta tomanya asobola n’okufuna akabenje n’abantu abalala nga balina akawuka omusaayi ne gumuyingiramu era n’afuna siriimu.\nEky’okufuna omuwala ow’empisa olina kugezaako n’omunoonya ate n’osooka omwetegereza oba ddala azirina.\nWeetegereze amaka g’avaamu, empisa ze okumala ekiseera. Ate era olina okumanya nti abantu bakyuka eyalina empisa ayinza okukyuka nga takyazirina.\nKati tosobola kufuna bufumbo nga tofunye mukyala okutya olina okukuteeka ku bbali naye era olina okwegendereza.


Okuva 2 LBR - Awo omusajja ow'omu kika kya Leevi - Bible Search\nOkuva 1 Okuva 3\n1Awo omusajja ow'omu kika kya Leevi n'agenda n'awasa omukazi ow'omukika kya Leevi.- 2Omukazi n'aba olubuto n'azaala omwana wa bulenzi; naye bwe yamulaba nga mulungi, n'amukwekera emyezi esatu.- 3Awo bw'ataayinza kwongera kumukweka, n'aleeta ekibaya eky'ebitoogo n'akisiiga ettosi n'envumbo; omwana n'amuteeka munda, n'akiteeka mu kitoogo ku lubalama lw'omugga. 4Mwannyina w'omwana n'ayimirira walako alabe, ekinaamutuukako.- 5Awo muwala wa Falaawo n'aserengeta ku mugga okunaaba; abazaana be ne batambula ku lubalama lw'omugga; ye n'alaba ekibaya mu kitoogo, n'atuma omuzaana we okukireeta. 6Muwala wa Falaawo n'akisumulula, n'alaba omwana; omwana n'akaaba. N'amusaasira, n'agamba nti, “Ono ye omu ku baana b'Abaebbulaniya.” 7Awo mwannyina w'omwana n'agamba muwala wa Falaawo nti, “Ŋŋende nkuyitire omulezi mu bakazi Abaebbulaniya akuyonseze omwana oyo?” 8Muwala wa Falaawo n'amugamba nti, “Kale genda.” Omuwala n'agenda n'amuyitira nnyina w'omwana. 9Muwala wa Falaawo n'amugamba nti, “Twala omwana ono omunnyonseze, nange ndikuwa empeera yo.” Omukazi n'atwala omwana, n'amuyonsa. 10Awo omwana bwe yakula, n'amuleetera muwala wa Falaawo, n'amufuula omwana we, n'amutuuma erinnya Musa.+ -\n11Lwali lumu, Musa ng'amaze okukula, n'agenda eri baganda be Abaebbulaniya; n'alaba okutuntuzibwa kwabwe. N'alaba Omumisiri ng'akuba Omwebbulaniya, ow'omu baganda be.- 12N'amagamaga eruuyi n'eruuyi n'alaba nga tewali muntu, n'alyoka atta Omumisiri, n'amukweka mu musenyu.- 13Awo ku lunaku olw'okubiri n'addayo, n'alaba abasajja babiri Abaebbulaniya nga balwana, n'agamba oyo eyakola obubi nti, “Kiki ekikukubizza munno?” 14Omusajja n'amuddamu nti, “Ani eyakufuula omukulu era omulamuzi waffe? Oyagala kunzita nga bwe wasse Omumisiri?” Musa n'atya n'agamba mu mutima gwe nti, “Mazima abantu baategedde kye nnakoze.” 15Awo Falaawo bwe yawulira ekigambo ekyo, n'ayagala okutta Musa. Naye Musa n'adduka Falaawo, n'abeera mu nsi ya Midiyaani.- 16Awo lwali lumu, Musa bwe yali ng'atudde okumpi n'oluzzi, abawala musanvu (7) aba kabona w'e Midiyaani ne bajja okusena amazzi, ne bajjuza ebyesero okunywesa endiga n'embuzi za kitaabwe.- 17Abasumba ne bajja ne babagoba; naye Musa n'asituka n'abayamba, n'anywesa ekisibo kyabwe.- 18Bwe bajja eri Leweri kitaabwe, n'ayogera nti, “Nga mukomyewo mangu leero?”- 19Ne boogera nti, “Omuntu Omumisiri yatuwonyezza mu mikono gy'abasumba, n'atusenera amazzi, n'anywesa ekisibo.” 20N'agamba bawala be nti, “Ali ludda wa? Kiki ekibalesezzaayo omuntu oyo? Mumuyite ajje alye ku emmere.”- 21Musa n'akkiriza okubeera ne Leweri; n'awa Musa, muwala we Zipola. 22Zipola n'azaala omwana ow'obulenzi, Musa n'amutuuma erinnya Gerusomu;+ kubanga yagamba nti, “Nali mugenyi mu nsi etali yange.”-\n23Nga wayiseewo emyaka mingi, kabaka w'e Misiri n'afa, naye abaana ba Isiraeri ne basigala nga basinda olw'obuddu bwabwe, ne bakaaba, n'okukaaba kwabwe ne kutuuka eri Katonda.- 24Katonda n'awulira okusinda kwabwe, n'ajjukira endagaano ye gye yalagaana ne Ibulayimu ne Isaaka ne Yakobo.- 25Katonda n'alaba okubonaabona kw'abaana ba Isiraeri, n'abasaasira.-


Bukedde Online - Omusajja ayokedde mukazi we mu nnyumba\nKkamera za Bbanka Enkulu zaanise abanene...\nOMUSAJJA ateekedde omuliro ennyumba mwe yaleka mukazi we n’abaana ng’ayagala abatte yeddize poloti gye baludde nga bakaayanira.\nKa wala gwe baayokedde mu nnyumba e Mbuya ng’ali mu ddwaaliro e Kiruddu. Mu katono ya Kateregga\nMohammed Kateregga, yaguze petulooli n’alabiriza mukazi we Suzan Kawala abeera mu Mbuya zooni 3 mu munisipaali y’e Nakawa n’abaana nga beebase ku ssaawa 8:00 ogw’ekiro n’amansira amafuta ga petulooli wabweru w’ennyumba n’agikumako omuliro ng’ayagala bafiiremu.\nKawala eyasangiddwa mu ddwaaliro ly’e Kiruddu gye baamuddusizza oluvannyuma lw’okwokebwa omuliro yagambye nti ekiro yabadde yeebase n’awulira omuntu ayiwa ebintu ku nnyumba era yagenze okulaba ng’omuliro gwaaka mu ddiiro nga gwasookedde ku ntebe.\nAyongerako nti yafunye amazzi mu bwangu n’atandika okuguyiwako kyokka ye gw’abadde gwamwokezza dda wabula yasobodde okutaasa abaana be babiri ow’emyaka omusanvu n’ow’ena aliko obulemu.\nYagambye ebintu bya wansi byonna byayidde era abazirakisa bamuyambe.\nEmmanuel Tumukunde omu ku bantu abaatasiza Kawala yategeezezza nti baabadde balina ababbbe baguumiise abatigomya ebitundu by’e Mbuya n’emiriraano ne balaba omusajja eyazze adduka ng’abasaba obuyambi nga yebikkiridde ekikooti mu maaso. Bamwekengedde ne bamukwata nga bamuyita omubbi.\nYamwetegereza nga ye Kateregga n’abasaba abawe obukadde bubiri ne kaadi y’emmotoka gye yabadde nayo bamuleke adduke.\nYabade akyabeegayirira ate ne bawulira enduulu gye yabadde ava ng’adduka. Baamukutte ne bamutwala mu kifo awabadde wava enduulu era baagenze okutukayo ng’ayokezza ennyumba ya mukazi we gye yali yanoba.\nBaamukutte ne bamutwala ku poliisi ya Jinja Road gy’akuumirwa baagenze okukebera mmotoka gye yabadde ayagala okubawa baasanzeemu akaccupa ka petulooli. Byonna byatwaliddwa ku poliisi ye Jinja Road.\nAb antu nga bakuhhanidde ku nnyumba ya Kawala bba mwe yabadde amwokedde.\nOBUTAKKAANYA BWAVA KU NNYUMBA GYE BAAGULA\nAnnet Taaka ssentebe wa zooni 3 e Mbuya yategeezezza nti abafumbo bano baludde nga balina obutakkaanya mu maka obwavaako ne Kateregga okusenguka n’afuna ennyumba endala gye yapangisa.\nYayongeddeko nti obutakkaanya bw’abafumbo bano bwava ku bwanannyini bw’ekifo Kawala w’abadde abeera anti nga buli omu agamba nti ye yagulawo.\nTaaka yategeezezza nti ekifo kino kyali kitundibwa era ne basasulako, wabula oluvannyuma lw’abafumbo bano okulemererwa okumalayo ssente zino nnannyini nnyumba yasalawo abaddize sente ze baali baakasasulako.\nWabula oluvannyuma omukyala yafuna ssente ne bagenda ewa ssentebe ne bakola endagaano era ng’eraga nti omukyala y’aguze.\nMu mwezi gwa July, 21 2018 Kateregga yamenya ennyumba eno n’atwaala ebintu byonna ebyalimu wamu n’abaana babiri nga Kawala taliwo.\nNaye Kawala yaloopa ku poliisi era ne bamuddiza abaana be. Mmeeya we Nakawa, Ronald Balimwezo yayingira mu nsonga z’abafumbo bano era ne bamenya ennyumba eno Kawala ne bamuzaamu ku mpaka n’oluvannyuma Kateregga yakwatibwa ne bamusibira ku poliisi y’e Mbuya gye yava nga bamaze okukwatagana ne bba.\nKawala yasisinkana Balimwezo n’amubuulira nga bwe yali afunye ekibaluwa ekimulabula okumutuusaako obulabe nga kiriko nti, “Ggwe weebereremu, next time, next time” era n’amugamba aggulewo omusango. Balimwezo avumiridde ekikolwa kino. Omusango gwawabiddwa ku poliisi ya Jinja road ku fayiro 03/09/01/2019.\nAba Ntinda be bannantameggwa mu ludo\nAlondodde mukazi we gye yanobera n'amusala obulago n'amutta!


Mmengo n'Abasiraamu bakukkulumye ku kabineeti empya\nMMENGO eyogedde ku nkyukakyuka Pulezidenti Museveni ze yakoze mu baminisita n’egamba nti Bannayuganda bajja kusanyuka ssinga abaalondeddwa banaatuukiriza obuvunaanyizibwa obubawereddwa.\nMu nkyukakyuka, baminisita bana abava mu Buganda; Hajati Jannat Mukwaya , Haji Abdul Nadduli , Ida Erios Nantaba ne Charles Bakabulindi baasuuliddwa, abantu ab'enjawulo kye baatapuse nti Buganda tefunyee mu nkyukakyuka zino kubanga abapya abalondeddwa yafunyeemu Judith Nabakooba yekka mpozzi ne Gen. Edward Katumba Wambala eyafuuliddwa minisita omujjuvu.\nOmwogezi wa Mmengo, minisita Noah Kiyimba, yagaanyi okwogera ku kya Buganda okufuna oba okufiirwa mu nkyukakyuka zino ng'agamba nti Mukama waabwe y'amanyi ensonga kwe yasinzidde okusuula be yasudde n'okuleeta abapya.\nAbaalondeddwa, Kiyimba yagambye nti balina okusoomoozebwa okw'okutuukiriza obuvunaanyizibwa obwabakwasiddwa abantu basobole okufuna mu buwereeza bwabwe kuba ebizibu bingi ebiriwo mu ggwanga ebyetaaga okukolebwako.\nYawadde ekyokulabirako nti amataba gatta abantu, amalwaliro tegaliimu ddagala n'ebirala byonna ng'abantu eriiso balitunuulizza balondeddwa kulaba oba banaabyehhanga.\nABASIRAAMU BAKIISE ENSINGO\nBannaddiini nabo bavuddeyo ku nkyukakyuka zino, abamu ne bazisiima kyokka Abasiraamu ne bakukkuluma nti n'abantu baabwe ab'olubatu be babadde nabo ku kabineti nabo babasudde ne bagamba nti ensonga bazirekedde Allah.\nOmwogezi w'ekitebe ky'Obusiraamu e Kampalamukadde, Haji Nsereko Mutumba yeebuuzizza Abasiraamu kye baakola gavumenti eno n'agamba nti amawulire ag'okugobwa kwa Haji Abdu Nadduli ne Hajati Janat Mukwaya gaabakubye wala.\nNsereko yagambye nti wadde Abasiraamu bongedde okusoma nga n'obululu Pulezidenti babumuwa mu bungi kyokka eby'okubawa ebifo mu gavumenti bibyesambye.\nN'agamba nti Abasiraamu si bamativu n'ensonga eno. Yategeezezza nti abantu abawa Pulezidenti amannya g'abalondebwa ku bifo mu gavumenti nabo balina okwekenneenyezebwa kuba kirabika tekuli Basiraamu y'ensonga lwaki teri ayogerera Basiraamu\n‘'Bannaffe ab'eddiini endala tuwulira Pulezidenti abeebuuzaako nga tannalonda ffe tetumanyi lwaki tetwebuuzibwako'' Nsereko bwe yagambye. N'asaba Pulezidenti alonde omuwabuzi we ku nsonga z'Obusiraamu.\nOmumyuka wa Viika w'e Namirembe Rev. Samuel Muwonge yagambye nti alina essuubi nti abaalondeddwa bajja kuyamba okusitula obulamu bwa Bannayuganda.\nN'agamba nti Minisita Beti Kamya mukyala Mukristaayo era alina essuubi nti ajja kuyamba okulwanyisa ebizibu ebiriwo ku ttaka naddala ekibbattaka ekikudde ejjembe mu bitundu by'eggwanga ebitali bimu.\nYayongedde n'abantu nga Gen. Katumba Wamala naye musajja Mukristaayo era naye alina essuubi nti ajja kulwanyisa ekizibu ky'enguudo embi n'amataba agayitiridde okutataganya abantu.\nKyokka yagambye nti abavubuka beetaaga okwongerwa mu gavumenti kuba nabo bangi ng'ate bababadde batono mu kabineti. N'agamba nti ayagala obuwereza butuuke ku bantu basobole okuganyul


Bukedde Online - NSSF egumizza abakozi ku ssente\nNSSF egumizza abakozi ku ssente\nMuseveni awadde abaafiiridde mu ggaasi obukadde 15\nWinnie Byanyima afunye ogufu mu UN\nEKITONGOLE ekiterekera abakozi ensimbi zaabwe ez'obukadde, ekya NSSF, kinnyonnyodde ku ngeri ennongoosereza mu tteeka ezaayanjuddwa mu Palamenti gye zigenda okuyamba omukozi.\nEnnongoosereza zino zikirambika nti kigenda kubeera kya buwaze omukozesa yenna okusasulira omukozi we ssente z'alina okutereka bw'alemwa ekibonerezo bakyongedde okukikalubya.\nEtteeka eririwo kirambika nti omukozi aggyibwako ebitundu 5 ku 100 ku musaala gwe olwo omukozesa n'amwongerezaako ebitundu 10 ku 100 n'azimuterekera mu NSSF.\nKyokka ssente ezo zibadde ziggyibwako omusolo naye mu nnongoosereza ereeteddwa tebaggya kuziggyako musolo.\nAkulira NSSF, Richard Byarugaba ng'ali n'omukungu wa Gavunenti Martin Wandera mu nsisinkano n'abaamawulire eyabadde ku Serena Hotel mwe bannyonnyoledde bino.\nKyokka Byarugaba yannyonnyidde nti etteeka ekkadde libadde terikkiriza NSSF kuwola muntu oba ekitongole ku ssente z'abakozi kyokka ennongoosereza zikkiriza Gavumenti okuzeewola ng'egoberera amateeka.\nEbitundu 10 ku 100 omukozesa z'aterekerayo omukozi zibadde teziggyibwako musolo naye mu nnongoosereza tekirambuluddwa oba zinaggyibwako era wano Byarugaba yategeezezza nti baakugenda mu Palamenti bakittaanye.\nEnnongoosereza zirambika nti, omuntu alina ssente mu NSSF asobola okuziggyayo ku myaka 55 kyokka ku myaka gino amagoba ge zikoze gaggyibwako omusolo naye singa agumiikiriza n'aziggyayo ku myaka 60 abeera tagenda kuggyibwako musolo so ng'amagoba ne ssente z'aterekayo zibeera zeeyongeddeko obungi.\nOmukozi kimukakatako okusalibwako ebitundu 5 ku 100 ku musaala gwe kyokka mu nnongoosereza ezikolebwa ajja kubeeranga wa ddembe okusalawo okweterekerayo ssente endala mu ngeri ya kyeyagalire.\nWano Byarugaba weyasinzidde n'ategeeza nti okunoonyereza kulaga nti Bannayuganda ebitundu 93 ku 100 batuuka okuwummula nga tebawezaayo bukadde 50 mu NSSF newankubadde ng'abasinga abeera aterese okumala emyaka 25 .\nKkyokka akasente ke bafuna okuva mu NSSF bakakozesa mu bbanga lya mwaka gumu nga tebakyalinawo wadde omunwe gw'ennusu ate nga tebalina kintu kye bazikozeemu ekizza amagoba.\nSikyalina ssente kwewuuba mu kkooti - Besigye


Omukuumi w’Ekkomera Ayiga Amazima Okuva eri Pawulo ne Siira | Ekitabo ky’Abaana\nMu Firipi waaliyo omuwala omuweereza eyaliko dayimooni. Dayimooni yasobozesanga omuwala oyo okulagula era yafuniranga bakama be ebintu bingi olw’okulagula. Pawulo ne Siira bwe baatuuka mu Firipi, omuwala oyo yabagoberera okumala ennaku nnyingi. Dayimooni yamuleeteranga okuleekaana nti: “Abasajja bano baddu ba Katonda Asingayo Okuba Waggulu.” Oluvannyuma, Pawulo yagamba dayimooni eyo nti: ‘Mu linnya lya Yesu, vva ku muwala ono!’ Dayimooni yamuvaako.\nBakama b’omuwala oyo bwe baalaba nga tebakyasobola kumukozesa kufuna ssente, baanyiiga nnyo. Baawalula Pawulo ne Siira ne babatwala eri ab’obuyinza ne bagamba nti: ‘Abasajja bano bamenya amateeka era bakyankalanya ekibuga kyonna!’ Omulamuzi yalagira Pawulo ne Siira bakubibwe emiggo era basibibwe mu kkomera. Omukuumi w’ekkomera yabasibira mu kkomera ery’omunda era ebigere byabwe n’abiteeka mu nvuba.\nPawulo ne Siira baatandika okuyimba ennyimba ezitendereza Yakuwa ng’abasibe abalala bawulira. Ekiro mu ttumbi, musisi ow’amaanyi yayita era n’akankanya omusingi gw’ekkomera. Enzigi z’ekkomera zeggula, era enjegere n’envuba ebyali ku basibe byasumulukuka. Omukuumi w’ekkomera yayanguwa n’agenda ku kkomera ery’omunda n’alaba ng’enzigi nzigule. Olw’okuba yali alowooza nti abasibe bonna baali batolose, yasowolayo ekitala okwetta.\nAmangu ago Pawulo yayogera mu ddoboozi ery’omwanguka n’amugamba nti: ‘Tewetta! Ffenna mwetuli!’ Omukuumi w’ekkomera yayingira mu kkomera n’afukamira mu maaso ga Pawulo ne Siira. Yababuuza nti: “Kiki kye nteekwa okukola okusobola okulokolebwa?” Baamugamba nti: ‘Ggwe n’ab’omu nnyumba yo mukkiririze mu Yesu.’ Oluvannyuma Pawulo ne Siira baayigiriza omukuumi w’ekkomera awamu n’ab’omu nnyumba ye ekigambo kya Yakuwa era bonna ne babatizibwa.\n“Abantu balibakwata ne babayigganya, era ne babawaayo mu makuŋŋaaniro ne mu makomera. Mulitwalibwa mu maaso ga bakabaka ne bagavana olw’erinnya lyange, era ekyo kiribawa akakisa okuwa obujulirwa.”—Lukka 21:12, 13\nEbibuuzo: Lwaki Pawulo ne Siira baasibibwa mu kkomera? Omukuumi w’ekkomera yayiga atya amazima?


Bukedde Online - Kabaka alaze ekisibye abavubuka mu bwavu\nKabaka alaze ekisibye abavubuka mu bwavu\n‘Okuvumbula amafuta tekijja kussa bbeeyi’...\nBawakanyizza etteeka erisiba abakazi abambala...\nAdded 20th November 2011\nLYABADDE ssanyu nga Ssaabasajja alabikako eri Obuganda ku mbuga ya Kaamuswaga mu Ssaza lya Kkooki ku bikujjuko by’okujaguza olunaku lw’abavubuka.\nBya Ali Mambule ne Lillian Nalubega\nNg’ayingira Kooki e Ssanje yayaniriziddwa Kaamuswaga Ssansa Kabumbuli II n’abakungu be ku Lwokutaano akawungeezi.\nYatuseeko ku New Hope Primary School, ettendekero lya Rakai Nursing School, Rakai Hospital ettendekero ly’e Byobulimi erya DATIC wamu n’okulambula abantu abakola emirimu egy’enjawulo.\nKu mbuga e Kooki yayaniriziddwa Kaamuswaga ne Katikkiro wa Buganda Ying. J.B.Walusmbi, era ng’omukolo gwetabiddwaako Namasole Zzirimbuga, Maama wa Kaamuswaga, abakungu okuva e Mmengo, ababaka ba Palamenti, Bannaddiini n’abakungu abalala bangi.\nKaamuswaga n’ab’olulyo olubiito baakakasizza Ssaabasajja nga bo ab’omulembe guno bwe batayinza kwetantala n’okweteekako ekikwa okumenyawo endagaano eyakolebwa bajjajjaabwe okwekutula ku Buganda era bwe ne basaba wabeewo ensisinkano ne Kabaka bongere okumukakasa.\nKabaka yasiimye Abakooki olwokumwaniriza obulungi. Kabaka yalabudde abavubuka ku mulabe wa Buganda ow’olulango ‘Obwavu, butamanya n’endwadde’ era ne yeeyama n’akikkaatiriza nti mwetegefu okuteesa n’omuntu yenna aba n’ekigendererwa eky’okutereeza n’okukulaakulanya Buganda.\nKamuswaga (akutte omuggo) n’abakungu be e Ssanje ku kiyitirirwa nga balindirira Kabaka okuyingira mu Kooki.\nKabaka ng’ayanirizibwa Kamuswaga.\nBannaddiini nga basabira omukolo.\nOmukulu w’abavubuka ng’akwasa Kabaka ekiwandiiko.\nKabaka (mu tenti y’oku kkono) ne Kamuswaga (ku ddyo) ku mukolo.\_


以 賽 亞 書 11 CUVS - Isaaya 11 LCB | Biblica América Latina\n以 賽 亞 書 11 CUVS - Isaaya 11 LCB\nEttabi Eririva ku Yese\n1Ensibuka erimera ng’eva ku kikonge kya Yese,\nne ku mirandira kulivaako omuti, ne ku muti kulivaako Ettabi eriribala ekibala.\n2 Mwoyo wa Mukama alibeera ku ye,\nMwoyo ow’amagezi n’okutegeera\nne Mwoyo w’okusala ensonga, n’ow’amaanyi\nne Mwoyo w’okumanya era n’okutya Mukama Katonda.\n3 Era n’essanyu lye liribeera mu kutya Mukama Katonda.\nTaasalenga misango ng’asinziira ku maaso ge gokka nga bwe galaba,\noba okusalawo ng’asinziira ku byawulira n’amatu ge byokka,\n4 naye anaasaliranga abaavu emisango mu bwenkanya,\nera asalire mu bwenkanya abo abawombeefu ab’omu nsi;\nera alikuba ensi n’omuggo ogw’omu kamwa ke,\nera alitta omukozi w’ebibi n’omukka ogw’omu kamwa ke.\n5 Obutuukirivu, bwe buliba olukoba lwe yeesibya,\nn’obwesigwa, bw’alyesiba mu kiwato kye.\n6 Omusege gulisulanga wamu n’omwana gw’endiga,\nn’engo egalamire wamu n’omwana gw’embuzi;\nera ennyana n’empologoma n’ennyana eya ssava binaagalamiranga wamu;\nera omwana omuto yalizirabirira.\n7 Ente n’eddubu biririira wamu,\nabaana baazo banaagalamiranga wamu.\nEmpologoma erirya omuddo ng’ente.\n8 N’omwana ayonka alizannyira ku kinnya ky’enswera,\nn’omwana omuto aliteeka omukono gwe mu kinnya ky’essalambwa.\n9 Tewalibeera kukolaganako bulabe\nwadde okuttiŋŋana ku lusozi lwange olutukuvu.\nKubanga ensi eribeera ejjudde okumanya Mukama Katonda,\nng’amazzi bwe gajjuza ennyanja.\n10 Awo ku lunaku luli, muzzukulu wa Yese aliyimirira ng’ebendera eri amawanga. Oyo amawanga gwe ganaanoonyanga, n’ekifo kye eky’okuwummuliramu, kiribeera kya kitiibwa. 11 Era ku lunaku olwo Mukama aligolola omukono gwe omulundi ogwokubiri[a] okununula abasigalawo ku bantu be, okubaggya mu Bwasuli ne mu Misiri ne mu Pasuloosi ne mu Kuusi ne mu Eramu ne mu Sinaali ne mu Kamasi ne mu bizinga eby’omu nnyanja.\n12 Era aliwanikira amawanga bbendera, akuŋŋaanye abawaŋŋanguse ba Isirayiri;\naleete wamu abantu ba Yuda abaali basaasaanye mu nsonda ennya ez’ensi.\n13 Olwo obuggya bwa Efulayimu bulyoke buggweewo,\nn’abo abateganya Yuda balizikirizibwa.\nEfulayimu talikwatirwa Yuda buggya\nwadde Yuda okubeera omulabe wa Efulayimu.\n14 Bombi awamu balirumba ne bamalawo Abafirisuuti mu busozi bw’ebugwanjuba;\nera bombiriri balinyaga abantu b’omu buvanjuba.\nBaligolola omukono gwabwe ku Edomu ne Mowaabu;\nn’abaana ba Amoni balibagondera.\n15 Era Mukama Katonda alikaliza\nomukutu gw’ennyanja y’Abamisiri;\nera aliwujira omukono gwe ku mugga Fulaati\nne guleetawo omuyaga ogukaza,\nagwawulemu ebitundu musanvu\nabantu bye banaasomokanga ku bigere.\n16 Era abo abalisigalawo ku bantu be balibeera n’ekkubo ery’okuyitamu ery’eggwanga\neryasigala ku Bwasuli\nnga bwe kyali eri Isirayiri ku lunaku\nlwe baaviirako mu Misiri.\n11:11 Abayisirayiri bwe baali bava e Misiri ogwo gwe mulundi ogwasooka.\nLCB : Isaaya 11


Bukedde Online - Tuweebwe omukisa nga bannansi okufuna mu nnyanja yaffe\nMmotoka muka Mugabe z'abadde akukusa zigudde ku kabenje\nPulezidenti alowooza nti omuyoolerero gw’abantu abeeyiye mu mulimu gw’obuvubi guteekwa okukendeezebwako, ennyanja bw’eba yaakutereezebwa.\nEbyennyanja ebipakiddwa mu mmotoka mwe bikuumirwa nga tebyonoonese.\nABABAKA ba Palamenti abakiikirira ebitundu omuli emyalo bateekateeka okusisinkana Pulezidenti Museveni okumwanjulira bye baazudde mu kwebuuza ku bavubi n’abantu abalala abakozesa ennyanja mu kaweefube ow’okulwanyisa envuba embi n’okwonoona ennyanja.\nOmusasi waffe Ahmed Mukiibi yayongeddeko n’Omubaka David Mutebi akiikirira Buikwe South omusangibwa emyalo 24 okuli; Kiyindi, Ssenyi, Nkombwe, Muyugwe n’emyalo emirala n’amunnyonnyola ku nsonga ze yazudde mu kwebuuza ku bavubi, na biki ebiteekwa okukolebwa gavumenti n’abantu abakozesa ennyanya okutereeza ebyenvuba:\nBiki by’ozudde mu kwebuuza ku bavubi nga weetegekera olukiiko Pulezidenti Museveni lwe yayiseemu ababaka abava mu bitundu ebirimu abantu abakozesa ennyanja?\nNjagala okutegeeza Bannayuganda nti enkulaakulana y’eggwanga esinziira kinene nnyo ku byobugagga byayo Katonda bye yagiwa.\nUganda yeesimye nti Katonda yagiwa n’emikono ebiri ennyanja ez’enjawulo ezisobola okukozesebwa okukulaakulanya eggwanga.\nOmubaka David Mutebi\nEky’obugagga ekiri mu nnyanja zaffe si kirala wabula byennyanja ebisobola okuvaamu ensimbi ennyingi, kyokka tulina obuzibu ng’eggwanga nti ebyennyanja kumpi biwedde mu nnyanja nga kino kivudde ku nvuba n’enkozesa embi ey’ennyanja.\nEnkola eriwo kati ya buli muntu asanze okugenda mu nnyanja n’avuba nga yeeyambisa ebikozesebwa ebitali mu mateeka gye biggweera ng’obwennyanja obuto bwe buvubiddwa Wabaddewo kaweefube azze akolebwa Gavumenti mu myaka egiyise okukuuma ennyanja n’okulwanyisa envuba embi kyokka kaweefube oyo avuddemu ebibala bitono era ne bwe wassibwawo obukiiko obwa Beach Management Units (BMU) tewali nnyo kyatuukibwako okutuusa Pulezidenti bwe yasalawo okuwera obukiiko buno kubanga bwali busajjula mbeera.\nPulezidenti Museveni mu bubaka bwe obw’omwaka yagamba nti si buli muntu nti alina okukkirizibwa okuvuba era ayagala wabeewo okukkiriziganya ku b’ani era kiseera ki lwe balina okuvuba.\nAbavubi kino bakyogerako ki?\nAbavubi n’abantu b’oku nnyanja abalala bantegeezezza nti tebalina buzibu bwonna ku kya Pulezidenti okugamba nti wateekwa okubaawo okusengejja abantu abalina okubeera n’okukolera ku nnyanja kubanga nabo bakkaanya nti wabaddewo era wakyaliwo abantu abakyamu abatalina mwoyo gwa kulumirirwa n’okufaayo ku nnyanja ng’abo be bantu abakozesa enkola ey’ekivandulo okukokota ennyanja nga balinga abatali bannansi.\nNaye abantu balina eddembe okwetaaya mu nsi yaabwe nga bwe baagala?\nAgamba (Pulezidenti) nti, wateekwa okubaawo okusengejja mu bantu abakkirizibwa ku nnyanja era kino abavubi b’ewaffe mu Buikwe bakkaanya nakyo wabula obuzibu bwabwe buli ku nkola ey’abali mu bikwekweto n’amateeka agabanyigiriza.\nNnina ekyokulabirako ekiraga nti Pulezidenti yeetaaga okuwagirwa mu kaweefube gw’aliko okugogola ennyanja; Omwalo gw’e Kiyindi gwaleetanga ebyennyanja bya buzito bwa ttani 500 kyokka olw’abantu abakyamu n’omuyoolerero gw’abantu abali ku nnyanja, kati omwalo gw’e Kiyindi tegukyaweza wadde ttani z’ebyennyanja 200.\nEbikwekweto by’amagye ga UPDF Pulezidenti ge yawa obuyinza okulwanyisa envuba embi birina enjawulo gye bireeseewo e Buikwe?\nNg’oggyeeko ebirumira ebitonotono, amagye ga UPDF gakoze omulimu mu bbanga ettono lye gakoledde ebikwekweto ku nnyanja.\nAmagye gasobodde okuzza empisa mu bavubi kubanga bagatya era bakimanyi nti tegasaaga bwe gasalawo okukola.\nMpozzi obuzibu obuliwo nti amagye tegalina busobozi kubuna nnyanja yonna olw’omuwendo gwabwe omutono so ng’abavubi bangi n’emyalo mingi naddala egitamanyiddwa mu mateeka.\nBiki bye weenyumiriza mu bikwekweto bya UPDF ku nnyanja?\nEbikwekweto bya UPDF ku nnyanja birina ebirungi bingi bye bireese okuva mu March 2017 lwe byatandika.\nNga bwe nkugambye nti amagye galina empisa ze gasize mu bavubi nga kati tokyamala gasanga bavuba bwennyanja obuto era enjawulo erabikira mu byennyanja ebinene ebikwatibwa mu nnyanja n’obungi bwabyo bweyongeddeko okusinga bwe gubadde.\nOlina obuzibu bwonna bw’osanze mu bikwekweto bya UPDF?\nUPDF yokka tesobola kumalawo nvuba mbi, okuggyako nga naffe Bannayuganda naddala abakolera ku nnyanja tutegedde omugaso gw’ennyanja yaffe ne tutandika okugiwa ekitiibwa.\nAbantu balina okufuna omwoyo gw’eggwanga ne beekubiriza bokka okukuuma ennyanja nga bakozesa obutimba obutuufu kubanga ennyanja yaabwe.\nEra bateekwa okukimanya nti buli lwe bakola ekityoboola n’okwonoona ennyanja beefiiriza bokka kubanga Pulezidenti Museveni si yaaganyulwa mu nnyanja obutereevu.\nAbavubi balina nsonga ki ze baakutisse okwanjulira Pulezidenti: Abavubi n’abakolera ku nnyanja balina ensonga zaabwe ezibanyiga eziwerako okuli;\nl Okwemulugunya ku bantu abeeyita aba UPDF n’abakwasisa amateeka kyokka nga bafere. Bano bakoze ebikolobero bingi ku bavubi mu linnya lya UPDF ne gavumenti era baagala ensonga eno Pulezidenti agimanye n’omuduumizi w’ebikwekweto ku nnyanja Maj. Nuwagaba bagitunulemu.\nl Baagala gavumenti etongoze n’emyalo egy’enjawulo egikolebwako emirimu kyokka nga Minisitule tegitongozanga so nga giriko abantu bangi abakolerako era kiyambe okulwanyisa envuba embi n’okuyambako mu kutereeza ennyanja.\nl Ekirala by’ebiragiro ebyassibwawo bye balina okugoberera kyokka nga balowooza nti bigendererwa kubalemesa mirimu gyabwe. Ekyokulabirako bwe bunene bw’eryato erikkirizibwa okuvubibwako ery’obuwanvu bwa ffuuti 28.\nEryato erya Sayizi eryo nga lissiddwaamu buli ekyetaagisa limalawo obukadde nga 20, abavubi abasinga ze batalina era bangi amaato gaabwe agataweza buwanvu bwa ffuuti 28 gakwatiddwa ne gasaanyizibwawo amagye ga UPDF.\nl Baagala ensonga ey’obunene bw’amaato eddemu okwekenneenyezebwa waakiri n’amaato aga ffuuti 25 gakkirizibwe.\nAbabaka ba Palamenti kiki kye mukozeewo naddala ku kulongoosa amateeka ag’ebyobuvubi? Kituufu amateeka agalungamya eby’obuvubi agaliwo mu kiseera kino tegakyalina makulu kubanga gassibwawo mu myaka gya 1960 ng’ebyobuvubi tennafuuka bizinensi era galina ebibonerezo ebisesa obusesa.\nOkugeza omuntu asobola okukwatibwa n’obwennyanja obuto nga bubalirirwamu obukadde nga 80 kyokka bw’asimbibwa mu kkooti bamukuba engassi ya mitwalo nga musanvu zokka n’ayimbulwa, ate omulamuzi tomunenya kubanga etteeka eririwo bwe ligamba.\nMu kafubo ke twasooka okubaamu ne Pulezidenti twasaba nti gavumenti erongoose mu mateeka ag’ebyobuvubi gatuukane n’embeera era twamuwa nsalessale etteeka mwe lirina okulongoosebwa oba si ekyo ffe ng’ababaka ba Palamenti tugenda kweyambisa obuyinza bwaffe obutuweebwa mu konsitityusoni tuleeta ennongoosereza Omubaka David Mutebi\nEbyennyanja ebipakiddwa mu mmotoka mwe bikuumirwa nga tebyonoonese. mu tteeeka ly’obuvubi.\nEkirala kye twasabye Pulezidenti Museveni kyabadde kya kulonda Minisita Ow’ebyobuvubi kubanga okuva May 2016, tewali Minisita mubeezi avunaanyizibwa ku by’obufuzi nga Minisita eyaliwo Polofeesa Zubaberi Nyira bwe yaggyibwawo tewalondebwanga mulala.\nSsentebbe Namayirira, Aziz Kasujja, Cassius Ntege ne Bonny Nsamba\nObutimba obumenya amateeka bukyaleetebwa mu ggwanga era gavumenti ebufunamu omusolo, ekyo si kye kisibyewo envuba embi? Waaliwo ekirowoozo nti kkampuni eya Uganda Fishnet yokka y’eba ekkirizibwa okukola obutimba naye ng’obuzibu obuliwo eyinza obutabeera na busobozi okukola obwo obunaamatiza akatale ka Uganda.\nTwakkaanyizza ne Pulezidenti nti, obutimba obuva ebweru nga tebunnawerebwa, busooke okwekebejjebwa nga tebunnakkirizibwa mu ggwanga, obutatuukana na mutindo busaanyizibwewo.\nEkisembayo Bannayuganda balina okwekubiriza bokka okukuuma ennyanja yaffe awatali kulinda kubalondoola kubanga gye banaakoma okwonoona ennyanja bo be bafiirwa. Ennyanja erina obusobozi okukyusa embeera za Bannayuganda, naffe ne tufuuka eggwanga eryakula ng’obugagga tubujja mu nnyanja.\nWiiki ejja Pulezidenti Yoweri Kaguta Museveni waakusisinkana ababaka ba Palamenti okuva mu bitundu by’eggwanga ebirimu emyalo. Baakuteesa ku bbago eppya erikwata ku nkozesa y’ennyanja era nga lino lyakusunsula mu bantu abavubira ku nnyanja mu ngeri y’okukendeeza envuba embi.\nOmusasi waffe PROSSY NABABINGE yatuukiridde abavubi ne bamuwa endowooza yaabwe ku tteeka lino: Ronald Namayirira, ssentebe w’abavubi ku mwalo gw’e Kasenyi annyonnyola nti ensonga esinga okuleeta obunkenke ku nyanja y’ey’okwagala okubaggyako olukusa ku byennyanja bye beevubira nga baluwa abagwira.\nYagambye nti, abalina okusooka okuweebwa omukisa ku bintu by’eggwanga be bannansi era nga kino ayagala pulezidenti aveeyo akirwaneko.\n“Ennyanja w’etuuse ebadde eteredde era ng’envuba embi twagivaako, kyokka ate ebyennyanja bituuse we twabirindira ate abavunaanyizibwa ku nvuba ku myalo baagala kutusenza luti,” Namayirira bwe yagambye.\nYayongeddeko nti, baagala Pulezidenti adddemu yekkaanye ekitongole ekivunaanyizibwa ku nvuba ekya ‘Fisheries’ kubanga kino kyerabira dda omulimu gwakyo era ne alipoota ze kiwa si ntuufu kuba tebatuuka ku myalo ate oluvannyuma ne bavaayo okucankalanya engeri emyalo gye giddukanyizibwa.\nMu birala abavubi bye baagala pulezidenti abakolere mu tteeka eppya bwe butatunuulira nnyo kyakutunda byennyanja\nENKOLA YA MAJ. NUWAGABA N’AMAGYE GA UPDF\nAziz Kasujja, muvubi: Enkola ya Maj. Nuwagaba etuyambye era tumusiima kubanga olw’amaanyi n’okwagala kw’ataddemu, ennyanja esobodde okulongooka era n’abantu abaali baagobwa mu mulimu guno kati basobola okwenyigira mu mirimu emirala egyekuusa ku kuvuba n’okusuubula ebyennyanja.\nWabula tumusaba agogole obukiiko bwe yateeka ku myalo okumuyambako kubanga obusinga bwava ku nkola entuufu gye yaleka alagidde so nga n’abamu abali ku bukiiko buno bakikola mu bugenderevu okufiiriza abavubi era nga bw’akwata obwennyanja obuto n’ebikulu, ate byonna abitwala nga kw’agasse n’okubasasuza ensimbi ekireeseewo okuttihhana.\nMu ngeri y’emu obukiiko buno bwe yateekawo busaanidde okukolera mu bisanja kiyambeko ababuliko okusigala ku mulamwa gw’okutaasa ennyanja mu kifo ky’okutulugunya abavubi.\nMu kiseera kye kimu, abavubi bamanyidde enkola ey’okukubwa emiggo era nga ky’ekiseera Maj. Nuwagaba n’amagye ge bayiiye engeri endala gye basobola okulwanyisa envuba embi.\nENSONGA Y’OKUSUNSULAMU ABAKKIRIZIBWA OKUVUBA\nFrank Luboyera: Eky’okugoba abantu abamu ku myalo naddala abo abatali nzaalwa ya ku kitundu ebyo tetukiwagira olw’ensonga nti omuntu bw’abeera asobola okugoberera amateeka g’envuba ennungi nga n’ebisaanyizo byonna abirina, tewali nsonga lwaki obeera omulemesa okukola.\nCassius Ntege Kabaata: Eky’okusunsula abakozesa ennyanja nkisanyukidde kubanga buvunaanyizibwa bw’abazaaliranwa okukuuma ekyo kye bafunamu.\nMu ngeri eyo, abantu abatava mu bitundu ebirimu emyalo basaanye bagobwe ku myalo oba beenyigire mu mirimu emirala egitali gya kuvuba.\nKino kyakuyamba ennyanja okuddawo nga bwe yali kubanga n’engeri ez’okuvuba ezimu ezaagaanibwa zaaleetebwa bantu abava mu bitundu ebirala, gamba nga Ponyoka yaleetebwa Baluulu n’Abalugwala.\nENNONGOOSEREZA MU MATEEKA AGABADDEWO\nKizza Mpagi: Etteeka eribaddewo libadde linyigiriza abavubi b’engege olw’ensonga nti okusinziira ku maato agakkirizibwa, geego abavubi b’empuuta ge beetaaga so ng’abavuba basobola okusigala nga bavubira mu bwato bwabwe obutono engege.\nPulezidenti atunuulire n’abavubi b’engege abaali beeyambisa obwato obutono kubanga bangi tebalina ssente zimala kugula maato gatuukana ne fuuti ezaateekebwawo.\nBonny Nsamba: Gavumenti tetaddeewo mbeera eyagazisa muntu kuva ku nvuba embi olw’ensonga nti amateeka agaliwo ekiseera kino galiko ebintu eby’enjawulo bye galagira okukozesa kyokka nga si buli omu nti asobola okugula ebintu ebyo ebyassibwawo.\nWaakiri Pulezidenti ateekewo ekitongole ekiwola abavubi basobole okwetuusako ebyo ebikkirizibwa ku nkola eya kibanjampola. Tusaba Pulezidenti n’abamuyambako okussa amateeka mu nkola.\nBe bakwatira mu misango bave mu kubasasuza 2,000,000/- oba okubasiba emyezi mukaaga kuba abavubi ebyo tebakyabirabamu.\nEBYETAAGISA OKUTANDIKA BIZINENSI ENO\n4 Emmotoka ezitambuza ebyennyanja, ezo ezitikka wansi wa ttani 5 zisasula 250,000/-; ate ezitikka wakati wa ttani 5 ne 10 basasula 500,000/-; abo abasussa ttani 10 basasula 750,000/-.\n2 Omusubuuzi w’ebyenyanja asasula 500,000/-, eno layisinsi nayo ebeera ya mwaka mulamba.\n1 Osasula 100,000/- eza layisinsi y’eryato, ne 25,000/- eza layisinsi y’omuvubi. Eno layisinsi ya mwaka mulamba.\n3 Abatundira ku mwalo, layisinsi bagisasulira 50,000/-.\n5 Okutandika bizinensi eno nga buli kimu kiwedde, weetaaga obukadde 25.\nEMISOSO EMIRALA EGIRI MU BIZINENSI ENO\nEbyennyanja we biwummuzibwa nga bivudde ku lyato wasasulirwa empooza ya 3,000/-.\n98 ku buli 100 ku byennyanja ebikwatibwa bitwalibwa wabweru ng’ebitundu 2 ku 100 bye bitundibwa wano.\nBuli lyato lisasula 10,000/- buli mwezi.\nBuli kkiro 100 ez’ebyennyanja ziggyibwako 100/- ezigenda ku ggombolola.\nBagumbye ku kitebe kya disitulikiti n'omulambo lwa kubamma bbaluwa ebakkiriza okutambula


Embeera ya COVID e Mukono: Okugaba emmere mu maka kutandika ku lw'akusatu - Watchdog Uganda\nEyali omumyuka wa Ssabapoliisi Fred Yiga mu ssaati enjeru wakati n'abakakiiko abalala mu lukungaana lwa bannamawulire eggulo\nAKAKIIKO akavunanyizibwa ku kukungaanya emmere n’obuyambi obulala bwonna (Relief Committee) mu Disitulikiti ye Mukono kabikkudde ekyama nga bwe bagenda okutandika okugaba emmere ebadde ekunganyizibwa okuva omukulembeze we Ggwanga lwe yayisa ekiragiro okuyimiriza emirimu gyonna olw’okwewala okusasaanya ekirwadde kya COVID 19 ekitadde ensi yonna ku bunkenke.\nAkakiiko kano akakulemberwa eyaliko omumyuka wa Ssabaduumizi wa Poliisi era nga mutuuze mu mukono Fred Yiga, era nga kaliko n’abebyokwerinda bonna abakulemberwa RDC Fred Bamwine kalondebwa okukwasaganya emirimu gy’okusolooza obuyambi bwonna saako n’okubutuusa ku bantu abo bennyini ababwetaaga mu kiseera kino.\nBwabadde ayogerako eri bannamawulire ku kitebe kya Disitulikiti e Mukono akulira akakiiko kano Fred Yiga agambye nti mu kiseera kino bamaze okufuna olukusa okugaba emmere okuva mu offiisi ya Sabaminisita nga emitendera bwe giri, nagamba nti olunaku lw’okubiri ku makya bagenda kutandika kawefube w’okutuusa emmere ku bantu abawejjere mu maka gaabwe.\nYiga agambye nti ekituufu abantu ab’omutima omulungi bawaddeyo emmere ne bikozesebwa ebilala kyeyagalire okusobola okuyaambako abantu mu kiseera kino abalumwa enjala, evudde kukuba nti tebakyakola.\n“Ekyamazima kati emmere gye tulina emala okutandika okugaba, yadde nga tukyetaaga nyingi nnyo endala okusinziira ku muwendo gwa bantu gwe tusuubira okutuukako mu maka gaabwe.\nTukubiriza bonna abalina kye bayinza okuyambako mu mbeera eno okututuukirira tukwasaganyize wamu okulaba nga abantu baffe bafuna eky’okulya.\nNaffe tetutudde butuuzi kubanga tumaze okuwandiikira abazira kisa naddala mikwano gyaffe mu Mukono, okusobola okutuyambako okulaba nga tukungaanyiza ddala emmere nnyingi abantu abali mu bwetaavu basobole okufuna akokulya” Yiga bwe yagambye.\nYayongeddeko nti mu kiseera kino tebayinza kulaalika kitundu gye bagenda kutandikira kugaba mmere nga ogwo omulinu bagenda kugutunulamu kiro kya mande, kumakya nga bukedde olw’okubiri balyoke balangirire.\nYe RDC wa Mukono Fred Bamwine yagambye nti abagenda okufuna ku mmere eno be bantu abaali bakola mmere ya leero abaayimirizibwa ku mirimu gyabwe, saako nabalwadde abatesobola kunoonya kyakulya mu kiseera kino.\nYagambye nti abagaba emmere bagenda kugenda nju ku nju nga bagaba gwe banasanga nga taliiwo tebajja kumulinda kubanga ekiseera kino basuubira abantu bonna okubeera mu maka gaabwe.\nYebazizza abantu ab’omutima omulungi abasobodde okuwaayo emmere ne bikozesebwa ebilala omuli emifaliso n’obutimba bwe nsiri, naasaba abalala nabo kutuukirira offiisi ye basobole okuyamba ku bannaMukono mu kiseera kino.\nBasoga angry as Kyabazinga’s sh85m donation misses on list read by Museveni


Kkooti y’e Makindye yayimiridde mu mbeera etali ya bulijjo omukyala bwe yabuuse mu kaguli ataase bba gwe yalengedde ng’agudde kyokka bagenze okumukwatako ng’entunnuusi tezikyakuba.\nEphraim Kizito 60, ow’e Nabutiti - Kansanga mu Munispaali y’e Makindye yabadde awerekedde mukyala we Rosemary Kizito 53, eyabadde avunaanibwa okukuba William Egesa.\nAbaabadde okumpi ne Kizito baategeezzza nti Egesa bwe yatandise okulumiriza Muka Kizito, Kizito n’atandika okwewujja ng’alina ebbugumu eringi era ekyaddiridde kunogoka n’agwa wansi olwo mukyala we eyabadde mu kaguli n’abuuka aggye okumuyamba.\nOmusango gwabadde mu maaso g’Omulamuzi John Robert Okipi ow’eddaala eryokubiri ku kkooti e Makindye ng’oludda oluwaabi luleese Egesa abuulire kkooti kw’ebyo ebyaliwo ku bigambibwa nti muka Kizito yamukuba.\nSsaawa zaabadde zikunnukkiriza malya ga kyamisama, Kizito we yafiiridde era kaabadde kasattiro abakozi ku kkooti nga bibasobedde beebuuza ekyokukola wakati mu miranga n’okwaziirana okuva mu booluganda lwa Kizito abaabadde bazze okulaba ogubadde.\nPoliisi y’e Katwe yayitiddwa bukubirire okujja okuyambako okutwala omulambo e Mulago okwekebejjebwa okunoonya ekiuufu ekyamusse.\nOmulamuzi Allan Gakyaro omu ku balamuzi ku kkooti y’e Makindye yategeezezza nti Kizito yafudde kikutuko nga kigambibwa nti yabadde n’obulwadde obwabadde bumutawaanya obuyinza okuba nga bwe bwamusse.\nGakyaro yategeezezza nti abantu abaabadde ku kkooti baagenze okumuyoolayoola okumuggya mu kkooti kyokka bagenze okumutuusa wabweru ng’amazze okufa.\nKigambibwa nti abadde yaakawummula emirimu gye ng’abadde akolera mu bbanka Enkulu era nga y’omu ku beeyimirira mukazi we okuyimbulwa ku kakalu ka kkooti ku musango ogumuvunaanibwa ku fayiro nnamba MAK/00/CO. No 928 /2019.\nAmyuka omwogezi wa poliisi mu Kampala n’emiriraano, Luke Oweyesigire yategeezezza nti Kizito yafuddde kibwatukira era omulambo gwatwaliddwa e Mulago okwongera okwekebejjebwa oluvannyuma guweebwe abooluganda baguziike.\nMu kiwandiiko ekyafulumiziddwa essiga eddamuzi nga kiteereddwaako omukono gw’omuwandiisi wa kkooti, Esta Nambayo, essiga eddamuzi lyakakasizza okufa kwa Kizito mu kkooti e Makindye ne bategeeza nti Kizito kituufu yafiiridde mu kasenge ka kkooti y’Omulamuzi Okipi.\nBaayongeddeko nti Kizito omulambo gwa Kizito gwakwasiddwa aba poliisi mu maaso g’abooluganda ne gutwalibwa e Mulago.


Bukedde Online - Abakyala baloopedde Nnabagereka empisa z'abasajja\nEbya Nagirinya biyingiddemu omukazi ow'e Dubai\nAbakyala baloopedde Nnabagereka empisa z'abasajja\nKatikkiro Mayiga awadde abazadde amagezi...\nEby’abaalemererwa okusasula omusolo URA ebitunda...\nAdded 25th March 2019\nOmu ku baayolesezza ng’annyonnyola Nnaabagereka (owookubiri ku ddyo), Pookino Ssebowa Mayiga (ku kkanzu), Omuzaana Nankya (ku ddyo), omubaka Kabanda ne Florence Namayanja (ataddeko gaalubindi).\nABAKYALA b’e Masaka baloopedde Maama Nnaabagereka Sylivia Nagginda ng’abasajja bwe basusse okudduka awaka n’okusuulirira obuvunaanyizibwa bwabwe nga kati bangi be beerabiririra n’okuweerera abaana baabwe.\nOmubaka w’e Masaka omukazi, Mary Babirye Kabanda ye yaloopedde Nnaabagereka enneeyisa y’abasajja ku lw’abakyala abalala ne bamusaba abagambire ku basajja balekere awo ‘okubanobako’. Yagasseeko nti omuze guno gusinga mu basajja abamaze okuzaala mu bakyala era nga buli lwe baweza abaana bataano ng’abasajja badduka!\nYagambye nti kino akirabidde nnyo mu bakyala abaddukira mu kitongole kye ekya Babirye Kabanda Foundation okusaba okubayamba olw’abasajja ababaddukako!\nYawagiddwa omubaka wa Bukoto East, Florence Namayanja naye eyeekokkodde abasajja abazaala abaana mu bakyala abaliko obulemu ate ne babasuulawo!\nAbakyala baabadde mu kukuza olunaku lw’abakyala mu Buganda olwabadde ku mbuga ya Pookino ku Ssaza e Masaka mu Buddu nga lwatambulidde ku mulamwa Ogwokunyweza obuntu bulamu mu maka ng’ensibuko y’obugunjufu’’ ng’omukolo gwetabiddwaako ebikonge naddala abakyala okuva masaza ag’enjawulo mu Buganda.\nNnaabagereka eyabadde awerekeddwaaako Namasole Margaret Siwoza n’Omuzaana Marion Nankya, Minisita Mariam Mayanja n’abalala yasoose kulambula abatuuze ab’enjawulo abatwalibwa nga eky’okulabirako mu buyonjo mu maka mu nkola ‘’Ey’akaalo Amateendo’’ ku kyalo Kiyanja mu Ggombolola y’e Mukungwe.\nKu mbuga y’essaza e Masaka Nnaabagereka ng’akulembeddwa Pookino Vincent Ssebowa Mayiga yalambudde emidaala gy’abakyala abaayolesezza bye bakola mu Buganda n’oluvannyuma n’amwanjulira amakula. Nnaabagereka yasabye abakyala baleme kwetuulako kulera ngalo wabula babeere bakozi era n’abakalaatira okukolera awamu n’okubeera abeerufu\nOmukyala asusse okumpisiza omukka\nEddagala abakazi lye ‘bajjanjabisa’ abasajja ne batalabankana\nKabaka agguddewo ofi isi erwanyisa ‘Sickle Cell’\n‘Muyigirize abaana okukuuma obutonde bw’ensi’\nKayihura bamutaddeko nnatti obutalinnya...\nGAVUMENTI ya Amerika eweze eyali omuduumizi wa poliisi, Gen. Edward Kale Kayihura okulinnya ekigere mu ggwanga...\nEbya Nagirinya biyingiddemu omukazi...\nPOLIISI eyongedde okugaziya okunoonyereza kwayo mu kutemula Maria Nagirinya, bwegguddewo fayiro ku mukyala omu...\nRema amalirizza okugula eby’omukolo...\nOMUGOLE Rema Namakula akomyewo okuva e Buyindi ne mu Butuluki na ssanyu era agamba tewali ayinza kwekiika mu mukolo...\nEbikwata ku kusoma kwa Sebunya...\nHAMZAH Sebunya, bba wa Rema omupya yasooka kukuguka mu by’okukebera omusaayi mwe yatikkirwa dipulooma mu November...\nOmukyala asusse okumpisiza omukka...\nSSENGA, Mukyala wange alina omuze gw’okumpisiza omukka ate nga guwunya bubi ddala. Tusula mu muzigo kale bw’akikola...


Bukedde Online - Mukomye okufuula abaana bakama bammwe\nMukuze abaana abalimu ensa - Bp. Jjumba\nSsentebe yeeyamye ku masomero ag'obwannann...\nFr. Ben Wakabi alaze ebiyisa oba okusuula omuyizi ebibuuzo ebyakamalirizo\nFr. Ben Wakabi ng'asabira abayizi\nFaaza alaze ba siniya eyoomukaaga bye bateekeddwa okukola okwetegekeraa ebigezo ne mu kiseera nga biwedde\nRev. Fr. Ben Wakabi, asibiridde entanda abayizi abagenda okutuula S6 n'abasaba olutalo lw'okuyitira waggulu ebigezo okulukwasa Katonda bongereko n'okwekkiririzaamu ne kye baasoma kibawonye emize gy'okubba n'okukoppa ebigezo.\nFr. Wakabi, nga y'avunaanyizibwa ku bavubuka mu Ssaza ly'e Jinja yagambye nti, aba S6 okutuuka ku ddaala lye baliko kabonero akalaga nti, Katonda ababeereddewo kuba waliyo bangi abalemwa okutuuka awo, noolwekyo olutalo lw'okuyitira waggulu ebigezo basaanye balulekere Katonda kyokka n'abakuutira nabo bakole ogwabwe omuli obutagayaala kusoma, okwebuuza ku basomesa, okuwandiika obulungi, okugoberera amateeka g'ebigezo n'ebirara bingi bye bayiseemu nga babasomesa kubanga Katonda ayamba yeeyambye.\nYayongeddeko nti, buli lw'osaba Katonda akuwe obuwanguzi, amaaso ge gabeera galaba, amatu ge gabeera gawulira ssaako n'enzigi okubeera enzigule n'abakuutira okubeera abagumu era abamalirivu ku lutalo lwe bagendako.\nFr. Wakabi ng'ava okusabira abayizi\nYabadde ku ssomero lya Seeta High Mukono Campus ku Lwomukaaga gye yakulembeddemu ekitambiro kya mmisa okusabira abayizi abagenda okutuula ebigezo bya S6 n'ab'ekyomusanvu aba Seeta Junior Mbalala.\nYasabye abazadde okuteeka eriiso ejjogi ku baana baabwe mu luwummula naddala abagenda okumalako S4 ne S6. Babatangire obubaga bw'ebikujjuko nga tebalina bukuumi bwa bazadde gye bayinza okufunira emize omuli okunywa omwenge, okubatangira okulaba firimu z'obuseegu, kubanga bino biyinza okuvaako okwonoona ebiseera byabwe eby'omu maaso.\nYajulizza nti, waliwo omuzadde n'okutuusa kati eyejjusa bwe yawa omwana ebbeetu n'agenda okucakala n'afunirayo olubuto kyokka omuzadde bwe yali agezaako okulumuggyamu n'afa kyokka ebigezo byagenda okukomawo ng'omugenzi ayitidde waggulu era nti n'okutuusa akati ebigezo buli lwe bikomawo omuzadde abeera mu maziga.\nYakubirizza abazadde baleme okufuula abaana baabwe bakama baabwe wabula babakubirize okukola nga tebasosola mirimu kasita gibeera nga ginyiiza Katonda ebibuuzo bituuke okudda nga balinawo ku ssente omuzadde z'asobola okwongerezaako okwongera mu maaso okusoma.\nYawadde ekyokulabirako ky'ensi ya Amerika eyeegombesa nti, eno bakubiriza abaana okukola era ku myaka 21 babeera tebakyasula mu nyumba za bazadde baabwe.\nOmukulu w'essomero lya Seeta High Mukono Campus, Bonifance Ssebukalu yakubiriza abazadde okwongera okuzimba omusingi gw'okutya Katonda mu baana baabwe kibatangire emize egyonoona ebiseera byabwe eby'omu maaso.\nAbafumbo abagaggawalidde mu kukolera awamu\nAbakulembeze b'ebibuga basattira lwa kawuka ka siriimu akeeyongedde mu bavubuka


Baibuli y'Oluganda - ENDAGAANO ENKADDE - Yeremiya 35\nYeremiya - Essuula 35\nEkigambo ekyajjira Yeremiya ekyava eri Mukama mu mirembe gya Yekoyakimu mutabani wa Yosiya kabaka wa Yuda nga kyogera nti\n2 Genda eri ekika eky'Abalekabu oyogere nabo obayingize mu nnyumba ya Mukama, mu kisenge ekimu, obawe omwenge okunywa.\n3 Kale ne ntwala Yaazaniya mutabani wa Yeremiya mutabani wa Kabazziniya ne baganda be ne batabani be bonna n'ekika kyonna eky'Abalekabu;\n4 ne mbayingiza mu nnyumba ya Mukama, mu kisenge kya batabani ba Kanani mutabani wa Igudaliya omusajja wa Katonda, ekyaliraana ekisenge eky'abakungu, ekyali waggulu w'ekisenge kya Maaseya mutabani wa Sallumu omuggazi:\n5 ne nteeka ebita ebijjudde omwenge n'ebikompe mu maaso g'abaana b'ekika eky'Abalekabu, ne mbagamba nti Munywe omwenge.\n6 Naye bo ne boogera nti Tetuunywe ku mwenge: kubanga Yonadaabu mutabani wa Lekabu jjajjaffe yatulagira ng'ayogera nti Temunywanga ku mwenge, mmwe newakubadde batabani bammwe, emirembe gyonna:\n7 so temuzimbanga nnyumba so temusiganga nsigo, so temusimbanga lusuku lwa mizabbibu so temubanga nazo: naye munaamalanga ennaku zammwe zonna mu weema; muwangaale ennaku nnyingi mu nsi gye mutuulamu.\n8 Era twagondera eddoboozi lya Yonadaabu mutabani wa Lekabu jjajjaffe mu byonna bye yatukuutira, obutanywanga ku mwenge ennaku zaffe zonna, ffe ne bakazi baffe ne batabani baffe ne bawala baffe;\n9 newakubadde okwezimbira ennyumba okutuulamu: so tetulina lusuku lwa mizabbibu newakubadde ennimiro newakubadde ensigo.\n10 naye twabanga mu weema ne tugonda ne tukola nga byonna bwe byali Yonadaabu jjajjaffe bye yatulagira.\n11 Naye olwatuuka Nebukadduleeza kabaka w'e Babulooni bwe yatabaala ensi, ne twogera nti Mujje tugende e Yerusaalemi olw'okutya eggye ery'Abakaludaaya n'olw'okutya eggye ery'Abasuuli; kyetuva tubeera e Yerusaalemi.\n12 Awo ekigambo kya Mukama ne kiryoka kijjira Yeremiya nga kyogera nti\n13 Bw'ati bw'ayogera Mukama w'eggye, Katonda wa Isiraeri, nti Genda obagambe abasajja ba Yuda n'abali mu Yerusaalemi nti Temukkirize kuyigirizibwa okuwuliriza ebigambo byange? bw'ayogera Mukama.\n14 Ebigambo bya Yonadaabu mutabani wa Lekabu bye yalagira batabani be, obutanywanga ku mwenge, byatuukirizibwa, so tebanywako na guno gujwa, kubanga bagondera ekiragiro kya jjajjaabwe: naye nze nayogera nammwe, nga ngolokoka mu makya ne njogera; so temumpulirizanga.\n15 N'okutuma mbatumidde abaddu bange bonna bannabbi, nga ngolokoka mu makya ne mbatuma, nga njogera nti Mudde nno buli muntu okuleka ekkubo lye ebbi, mulongoose ebikolwa byammwe, so temugobereranga bakatonda abalala okubaweerezanga, kale mulituula mu nsi gye nnawa mmwe ne bajjajjammwe; naye temuteganga kutu kwammwe so temumpulirizanga.\n16 Kubanga batabani ba Yonadaabu mutabani wa Lekabu batuukirizza ekiragiro kya jjajjaabwe kye yabalagira, naye abantu bano tebampulirizza;\n17 Mukama, Katonda ow'eggye, Katonda wa Isiraeri, kyava ayogera bw'ati nti Laba, ndireeta ku Yuda ne ku abo bonna abali mu Yerusaalemi obubi bwonna bwe nnaakaboogerako: kubanga nayogera nabo, naye ne batawulira; era mbayise, naye ne batayitaba.\n18 Awo Yeremiya n'agamba ekika eky'Abalekabu nti Bw'ati bw'ayogera Mukama w'eggye, Katonda wa Isiraeri, nti Kubanga mugondedde ekiragiro kya Yonadaabu jjajjammwe ne mukwata byonna bye yakuutira ne mukola nga byonna bwe byali bye yabalagira;\n19 Mukama w'eggye, Katonda wa Isiraeri, kyava ayogera bw'ati nti Yonadaabu mutabani wa Lekabu taabulwenga musajja wa kuyimirira mu maaso gange ennaku zonna.


Bukedde Online - Omuzungu eyasobya ku atanneetuuka akwasizza abazadde\nOmuzungu De Coasta.\nOMUZUNGU enzaalwa ya Portugal, eyeekobaanye ne bazadde b'omuwala ow'emyaka 16 ne bamumuwa amufuule mukyala we oluvannyuma lw'okubasuubiza emmotoka n'ennyumba abakwasizza.Alberto Carlos De Coaster 56, yakwatiddwa ne Joseline Tongwirwe 49, nga ye maama w'omwana, wamu ne Yoram Betambira 56, taata w'omwana nga bombi batuuze b'e Najjeera mu Bulabira zzooni.\nOkukwatibwa kiddiridde omwana waabwe omukulu, Denis Mugume omuvuzi wa bboodabooda ku siteegi y'e Najjeera okugenda ku poliisi e Najjeera n'awawaabira Omuzungu olw'okusobya ku mwannyina.\nPoliisi olwakutte Omuzungu n'okufuna siteetimenti ku mwana gw'abadde yezza, n'abazadde ne babuuzibwa akana n'akataano. Tongwire, maama w'omuwala agamba nti Carlos abadde kasitoma we ng'amugulako caayi ne muwogo era ng'ebiseera ebisinga abeera ne bawala be ku mulimu.\nAyongerako nti ekiseera kyatuuka De Coaster n'abasaba abapangisize ennyumba ya bisenge bibiri, nabo ne bakkiriza era ne bafuna ennyumba ya mitwalo 550,000/- buli mwezi era mwe babeera naye mu nnyumba emu.\nTongwire maawa w'omwana, ng'ali ne bba Byetambira ku poliisi e Kira.\nAgamba nti awo baamalawo wiiki emu De Coaster n'asaba okusenguka nti wafunda tasobola kwetaayizaawo nabo kye bakkiriza, n'afuna ennyumba ey'ebisenge 3.\nBwe baawezaayo ennaku bbiri, De Coaster n'abotola ekyama nti ekimukoza ebyo byonna ayagala muwala waabwe Rebecca! Kino kyanneewuunyisa era omwana olwagaana , kwekutugobera ebweru olwo mutabani waffe n'agenda ku poliisi n'awaaba omusango,'' Tongwire, nnyina w'omwana bwe yannyonnyodde.\nKyokka omwana ayogerwako yategeezezza nti kitaawe Byetambira abadde mukwano gwa De Coaster okumala ebbanga era nga n'ekyenkya akigula ku maama we, kubanga asiika muwogo ng'afumbirako ne caayi.\nAgamba nti eky'Omuzungu okumusobyako,kyava dda mu nnyumba gye yasooka okubapangisiza ey'ekisenge n'eddiiro, wadde ng'abaana bonna wamu n'abazadde baali basula mu kisenge kimu, naye olwalabanga ng'abazadde beebase, ng'amulumba kyokka abazadde nga beefuula abatawulira.\nAyongerako nti olwadda mu nnyumba ey'ebisenge 3 ne kisukka: Baganda bange baali basula mu kisenge kyabwe, abazadde mu kisenge kyabwe, nze ne bahhamba nsule mu kisenge ky'Omuzungu mbu nteeke omufaliso wansi mu kisenge kye, ye ng'ali ku kitanda. Omulundi ogwasooka, omuzungu yajja ku mufaliso gwange n'ansobyako bwe yamala n'alinnya obuliri bwe ne yeebaka.\nBwe nnagezaako okuloopa eri abazadde, maama yabibuulira taata, ne yeefuula ayombesa Omuzungu kyokka bwe nnaggyayo omufaliso taata n'ahhamba nguzzeeyo mangu!\nLwali lumu ne bahhamba mbu mperekereko Omuzungu e Jinja ng'alina omuntu eyali amuleetedde ssente, kyokka olwatuuka mu kkubo, yantwala ku mazzi n'atandika okwagala okwekubya nange ebifaananyi ku mpaka n'ampa essimu ye ng'anteereddeko ebifaananyi by'obuseegu mbu ndabe. Omuwala bwe yannyonnyodde.\nYe Omuzungu De Coaster yagambye nti baakola endagaano n'abazadde bamuwe muwala waabwe ng'awezezza emyaka 18, abazimbire ennyumba n'okubagulira emmotoka. N'agamba nti mu kiseera kino abadde tanneegattako naye.\nMu ndagaano eyalabiddwaako, eraga abazadde b'omuwala bombi nga bakkiriza okuwaayo muwala waabwe eri omuzungu De Coaster amufumbirwe mu mateeka era n'abasuubiza okubazimbira ennyumba n'okubagulira emmotoka mu myaka ebiri, kyokka ekyewuunyisa, Omuzungu ye yakola ng'omuwandiisi!\nByetambira, taata w'omuwala agamba nti endagaano gye baakola yali ya kumuwa omuwala ng'awezezza emyaka 18. Bano baabagguddeko emisango ku CRB 051/2020 ku poliisi e Kira\nKatikkiro Walusimbi ayingidde mu nkaayana z'ekika ky'Effumbe\nAb''effumbe balaze ensonga ezaaviriddeko okugoba Omutaka Walusimbi


Wordplanet: Baibuli y'Oluganda - ENDAGAANO ENKADDE - Zeffaniya Zephaniah\nZeffaniya - Essuula 1\n5 n'abo abasinziza eggye ery'omu ggulu ku nnyumba waggulu; n'abo abasinza, abalayirira Mukama nga balayira Malukamu;\n15 Olunaku olwo lunaku lwa busungu, lunaku lwa buyinike n'okulaba ennaku, lunaku lwa kuziikirako n'okulekebwawo, lunaku lwa kizikiza n'ekikome, lunaku lwa bire n’ekizikiza ekikutte,\nZeffaniya - Essuula 2\n3 Munoonye Mukama, mmwe mwenna abawombeefu ab'omu nsi, abakola emisango gye; munoonye obutuukirivu, munoonye obuwombeefu: mpozzi mulikwekebwa ku lunaku olw'obusungu bwa Mukama.\n11 Mukama aliba wa ntiisa gye bali: kubanga alikozza bakatonda bonna ab'ensi zonna; kale abantu balimusinza, buli muntu ng'ayima mu kifo kye, ebizinga byonna eby'amawanga.\nZeffaniya - Essuula 3\n8 Kale munnindirire, bw'ayogera Mukama, okutuusa ku lunaku lwe ndigolokoka okukwata omuyiggo: kubanga mmaliridde okukuŋŋaanya amawanga, ndeete obwakabaka okubafukako okunyiiga kwange, ekiruyi kyange kyonna; kubanga ensi zonna omuliro ogw'obuggya bwange gulizirya.\n9 Kubanga mu biro ebyo ndikyusiza amawanga olulimi olulongoofu, bonna bakaabire erinnya lya Mukama, okumuweereza n'omwoyo gumu.\n11 Ku lunaku olwo tolikwatibwa nsonyi olw'ebikolwa byo byonna bye wansobya kubanga lwe ndiggya wakati mu ggwe ababo abeenyumiriza n'amalala, so naawe toliba na kitigi nate ku lusozi lwange olutukuvu.\n13 Ekitundu kya Isiraeri ekirifikkawo tebalikola ebitali bya butuukirivu so tebalyogera eby'obulimba so n'olulimi olukuusa terulirabika mu kamwa kaabwe kubanga balirya, baligalamira, so tewaliba alibatiisa.\n20 Mu biro ebyo ndibayingiza, ne mu biro ebyo ndibakuŋŋaanya: kubanga ndibafuula erinnya n'ettendo mu mawanga gonna ag'omu nsi zonna, bwe ndikomyawo obusibe bwange mmwe nga mulaba, bw'ayogera Mukama.


Bukedde Online - Eyasomosa Muteesa okuva mu Lubiri attottodde ebyaliwo\nOmusumba w'Abasodookisi anyumya engeri gye yasimattuse ssennyiga...\nEyasomosa Muteesa okuva mu Lubiri attottodde ebyaliwo\nEssasi eryasooka okuvuga mu Lubiri y'ensibuko y'entalo ezitaagudde Uganda\n'Lwe baalumba Olubiri twatambuza bigere ng...\nAdded 27th April 2016\nMuteesa yali n’abakuumi be George Maalo ne Katende, era we twabagwirako ne tubatwala okutuuka e Lubaga ku kigo gye twatuuka ku ssaawa nga 12:00 ez’akawungeezi.\nDan Kamaanyi ng’anyumya ebyaliwo mu Lubiri mu 1966.\nDANIEL Kamaanyi yali muvubuka wa myaka 29 mu 1966. Ye yavuga Ssekabaka Sir Edward Muteesa II mu mmotoka ye okuva mu Ndeeba okumutuusa e Lubaga ng’atolose mu Lubiri.\nMutabani w’eyali minisita w’eby’obugagga eby’omu ttaka mu Gavumenti ya Buganda ku mulembe gwa Ssekabbaka Muteesa, Ephraim Kamaanyi.\nMutuuze w’e Lungujja mu Makamba Zooni era emboozi y’okulumba Olubiri aginyumya bwati:\nWe baalumbira Olubiri nalina emyaka 29, nga nkola mu kkampuni ensunsuzi y’emmwaanyi eya Shlutr eyali esangibwa mu Industrial Area.\nOkuva edda Obuganda bwabanga bumu mu buli kye bwakolanga, era ekibiina kya UNC ekyatandikibwawo Ignatius Kangavve Musaazi kyali mabega w’okulwanirira obwetwaze bwa Buganda okuva ku bafuzi b’amatwale.\nObubonero bw’okulumba Olubiri bwali buludde nga bweyoleka naye olunaku olwo olwa May 24, Obote lwe yalumbira ddala tewali yali akisuubira.\nMba ndi eka eyo nga bukya ne mpulira amasasi, ne nzuukusa maama ne nkwata emmundu yange ne nfulumya emmotoka yange ne mmugamba nti njolekedde.\nMu kiseera kino taata yali mu Amerika era nasibira ku Lubiri oludda lw’omu Ndeeba nga nneegattiddwaako omuvubuka omulala Augustine Mukasa.\nEηηoma Buganda Bumu, Ssaabasajja gye yatongoza okuzza omwoyo gw’obwasseruganda.\nEwa Kalidinali Emmanuel Kiwanuka Nsubuga gye yava enkeera n’adda mu maka ga nnyina eyali afumbiddwa Rev. Kigozi.\nEmmere n’eddagala ery’okutambula nalyo ffe twaligula era nga ndi ne Mukasa twasala amagezi okufuna emmotoka etemanyiddwa nnyo era ye kwe kuηηamba tugendeko ewa Walusimbi Mpanga.\nWabula bwe twatuukayo yatusaasira naye tetwamubuulira gye tutwala mmotoka era naye teyatubuuza n’agituwa buwi.\nEno gye twatwaliramu Muteesa okuva ewa Rev. Kigozi ne twolekera Ssentema, naye n’avaamu n’abakuumi be nga tetunnatuuka Ssentema ne bayitira mu bukubo obw’obuwunjuwunju.”\n‘Nagezaako okubonereza Obote okulumba Olubiri’\nKamaanyi agamba nti ng’Olubiri terunnalumbibwa ekintu ekyavaako ebizibu ebingi mu Buganda ne Uganda, Abaganda baalina obumu obutagambika.\n“Naye Obote bwe yalumba Olubiri lwe namanya nti twalina abantu bangi abalinga emisege mu ddiba ly’endiga.\nMu nnaku ntono baali bazzeeyo dda ku mirimu mu Kampala. Wadde Buganda yali federo, nga yeemalira ensonga zaayo naye era mwabangamu ab’enkwe nga bwe kiri ne kati.\nBano baakola kinene okulaba nga Buganda esaanawo. Abaganda edda baafangayo nnyo ku mpisa z’abaana ng’omwana wa buli omu era nga bw’asobya abonerezebwa omuntu omukulu abaawo, kyokka bino byonna tebikyaliwo.\nAbaganda abali mu Bungereza baakuηηaaniranga ku Muteesa House mu kibuga London buli mwaka okulaga obumu bwabwe, byonna byasaanawo.\nLuli ng’okudduukirira enduulu ku kyalo kyabanga kya tteeka, bwe wasigalanga mu buliri ng’enduulu evuze ng’ekyalo kikucoomera nnyo, era oluusi ng’ofuna n’ekibonerezo.\nNaye kati omuntu akuyitako ng’ababbi bakukuba akatayimbwa oba n’okuba enduulu n’ayongera kunyweza luggi lwe!\nBingi ebikyuse ebiraga obumu bw’Abaganda obwasereba.\nLwaki bakujjukiza bujjukiza okugogola oluzzi oba okulima ekituli ku luguudo oluyita ewuwo?\nLuli ng’omuntu omuwa ebbaluwa n’agituusa bulungi ewa nnyiniyo nga tagisumuludde, kati tomanya oba eneetuuka!\nKu nnaku enkulu, abatuuze ku kyalo nga bayinza okwesonda ne bagula ente ne bagitta ne bagabana ennyama buli omu n’afuna; naye olaba bameka ennaku zino afuna ekintu n’awaako muliraanwa we?\nNga Ssaabasajja amaze okutoloka, twagezaako okubonereza Obote nga tumukuba amasasi e Bugoloobi okumpi ne wooteeri ya Silver Springs, kyokka gaakwatamu mulala!\nNakwatibwa ne bansiba mayisa, Idi Amin ye yamponya bwe yansumulula mu 1972 ng’agenda okuzza enjole ya Ssekabaka Muteesa nange ne nsobola okumukungubagirako!”\nEmu ku ngeri abalabe ba Buganda gye baakozesanga okwawulayawula mu Baganda kwe kusaasaanya amawulire nti ‘Abaganda ba nkwe!’.\n“Kino kyakolebwanga okutemaatema mu Baganda, okubakyayisa n’okulaga nti bw’onookolagana ne Muganda munno waliwo ekijja okukutuukako.\nEdward Lwanyaaga, 75, ow’e Kammengo mu Mawokota agamba nti yali muzimbi ku kasozi Bukoto we baalumbira Olubiri mu 1966:\nNnasulanga wa Paulo Kayi naye ekiro ky’olunaku olwo tetwebaka, anti emmundu yasula etokota. Enkeera ng’olengera omukka e Kampala, ffenna twali mu kutya n’okwennyamira.\nBingi bye twafiirwa, naye ekirungi nti Abaganda bategedde era bagezaako okwezimba mu ngeri yaabwe.”\nSsaabagabo w’eggombolola y’e Nsangi, Vincent Kayongo agamba nti obumu n’obwasseruganda edda bwatandikiranga mu maka, mu kika, ku kyalo ng’abantu babeera n’enkolagana ennungi.\n“Abakyala baabanga n’ebibiina bya Munno mu kabi nga bidduukirira abantu ku mikolo egy’essanyu ne mu nnaku mu bintu ebikozesebwa ng’emmere, enku n’okubakwatizaako emirimu era nga tewali yeeganya.\nOmuntu bwe yakyazanga abagenyi nga talina mmere banne baamudduukiriranga, oluusi ng’ayinza n’okubayita ne bamwaniririzaako ku bagenyi be.\nNg’omuntu bw’atta enkoko n’agirya ku muliraanwa we oyinza okumwewuunya kubanga enkoko eno yatakuliranga ku muliraano ekitegeeza nti buli omu yalina okugirabirira.\nBino byonna byakuumanga obumu mu bantu baffe. Luli ng’oyinza okulambula munno n’omalayo omwezi; kale emmere yabangawo nga n’eby’okukola si bingi nnyo, naye lwaki ne kaakati omuntu akulabako essaawa ebbiri omwekaanya!\nOmuganda bwe yayiisanga omwenge yagabulanga ekyalo, ne bwe gwabanga gwa kutunda ng’aggyako ekidomola ky’abantu abaamuyambangako, kati ne muliraanwa omuyitako kkuutwe.”\nOmumbejja Nnaalongo Grace Nnaabakaabya ow’e Kyengera agamba nti ebibiina byobufuzi bikoze kinene okwawula abantu.\n“Abaana tebaayenjeeranga nnyo, ate nga buli w’agenda waliwo ‘muzadde we’ amulondoola. Nga basomera mu masomero ga ddiini, kati n’omusomesa tekimukwasa nsonyi kukabawaza mwana gw’omuwadde. Kale obumu bunaabaawo butya?,” bw’abuuza.\nHannington Kyobe ow’e Buddo agamba nti okukuza ennaku enkulu mu Buganda yabanga emu ku ngeri y’okukuuma obumu n’obwasseruganda. “Abantu baakuηηaananga ne bafumba ekijjulo eky’awamu.\nOkulimira awamu nakyo kyakolebwanga, ng’amaka ng’asatu geegatta ne gasooka galima ewa gundi, ne gadda ew’omulala. Bino byonna byakuumanga obumu. OMWAMI W’OMULUKA Ono ye yabeeranga omukulembeze w’oku ntikko mu kitundu, nga y’abeera n’ennyumba esinga obunene.\nEkyabazimbisanga ennyumba ennene kyali nti edda abantu abaatambulanga eηηendo empanvu baawummuliranga wa mwami wa kyalo. Akantu ako okalaba ng’akatono naye kaakuumanga obumu, omanya nti gy’ogenze tojja kufa njala.\nEkitawuluzi kye kifo ekyabeeranga ku buli muluka omwami w’ekyalo we yatuuzanga enkiiko ez’okutawulula enkaayana ku kyalo. Okwawukanako n’omulembe guno, mu biseera ebyo ekitawuluzi kyabeeranga kizimbe bulungi naye abantu bwe bajja beesenza mu Buganda, ebitawuluzi byamenyebwa ate ebimu byagwa olw’obutafiibwako.\nAmakulu agaabanga mu kuzimba ekitawuluzi gaali ga kyalo kumala nsonga zaakyo naye ennaku zino ogwo omukisa teguliiwo, gwe basobezza addukira ku poliisi, gye biggweera nga bali mu kkooti.\nEKIKOLEBWA OKUZZA OBUMU\nMinisita omubeezi owa gavumenti ezeebitundu e Mmengo, Joseph Kawuki agamba nti ebika byakuumanga obumu bw’Abaganda. “Enkiiko z’ebika zaafangayo okukumaakuma abazzukulu. Kati tukubiriza ebika okuzza obumu obwo nga biyita enkiiko mu biseera ebigere. Bwe zinaafuulibwa ez’enkulaakulana obumu mu byo bujja kudda mangu.\nEbyemizannyo okuviira ddala ku mipiira gy’ebika n’egy’amasaza tebitandiise kati, byaliwo kuva dda lwa kukuuma bumu n’okugatta abantu ba Ssaabasajja.\nKye twagala kati be baamasaza n’abakulu b’ebika okutwala ebyemizannyo ng’ekikulu kuba birina omulimu gwe bitukolamu. Ssaabasajja olw’okuba alaba nti obumu mu bantu ba Buganda bwetaagisa ye mulokozi waffe, kye kyamuteesaawo eηηoma Buganda Bumu, okujjukizanga abantu ba Buganda nti obumu bwe bujja okutukulaakulanya,” bwe yagambye.\nEbibuuzo bya S.4 bitandise leero\nAba S6 batandise leero ebigezo\nEbya S4 bifuluma Lwakuna


Kampala agaanyi! Abasuubuzi ekibuga bakidduse\nKCCA egaziyizza pulaani y'okutereeza entam...\nPaaka y’e Nakawa egenda okuggyibwawo nga bw’efaanana\nPpaaka ye Bwaise eri ku mabbali g’ekkuubo nga bw’efaanana.\nOmusajja ng’alaga ekibangirizi we baagala okugula bateeke ppaaka y’e Bwaise.\nWano omu ku bakulira ppaaka eno ne siteegi y’e Mityana, Peter Kiteera we yasinzidde okugamba nti, okuva KCCA lwe yamala okukola ppaaka empya, yaggyawo ssente zonna ze yali esasula bannanyini ppaaka ez’enjawulo omuli n’eye Nateete kyokka ne bewuunya oba nga mmotoka zonna zinaggwera mu ppaaka empya eri e Kampala ate nga nayo bali mu kukendeeza takisi zaamwo bateekemu bbaasi!\nPpaaka y’e Nateete nga bw’efaanana kati.\nBwe twali tutandika ppaaka empya, tulina ebifo ebyenjawulo gye twatwala emmotoka zibeereyo era nga tulina okubasasula era n’e ppaaka y’e Nateete bwe kyali naye bwe yaggwa ne biggwawo.\nMu kibuga tulina pulaani kwe tutambuliza emirimu gyaffe.\nTutuula ne be kikwatako ne tukkaanya ab’e Bwaise tujja kukolagana nabo okulaba nga tetutaataaganya mirimu gyabwe bwe gunaaba ng’omulimu guwedde, tunaalaba ekiddirira naye nga tetusuubira kubagoba nga tebalina gye balaga.\nOmujaasi atabukidde mu bbaala n'akuba amasasi\nEmmotoka Bannayuganda ze basinga okuvuga


Abasomesa b’amasomo ga sciences batadde wansi ebikola bagala kubongeza misaala – CBS FM\nAbasomesa b’amasomo ga sciences batadde wansi ebikola bagala kubongeza misaala\nAbasomesa ba science bagala balowoozebweko nga bweguli ku basawo n’abavuga ennyonnyi ne bannascience abalala\nAbasomesa b’amasomo ga science abegattira mu mukago ogwa Uganda Professional Science Teachers’ Union, (UPSTU) balangiridde nti ssibakuddayo kusomesa ssinga government tebongeza misaala nga bweyakoze ku basawo.\nAbasomesa bano bagamba nti president Museven yalagira bannascience bonna okwongerwa emisaala, nti wabula okwongeza abasomesa ba science government tekunyegako.\nBannyonyodde nti bazze bekubira enduulu okuva mu mwaka gwa 2018, naye tebafiibwako.\nBakulembeddwamu Elongo Vincent president w’ekibiina kya Uganda Professional Science Teachers’ Union, ku Twin Tower Hotel mu Kampala,nebasalawo obuddayo kusomesa mu lusoma olujja olutandika nga 09 may,2022 okutuusa ng’ensonga yabwe ey’omusaa ekoleddwako.\nBalumiriza nti mu mwaka gwa 2018, waliwo obuwumbi 98 obwali bubasuubiziddwa nti bugenda kwongeza ku misaala gyabwe.\nKu nsimbi ezo buli musomesa alina obuyigirize obw’omutendera gwa Degree ngalina okufuna obukadde wakiri 2,200,000/=, ate abasomesa aba diploma wakiri buli mwezi okufuna 1,750,000/-.\nBagamba nti ‘okutuusa nti ssente ezo tebamanyi mayitire gaazo.\nPresident w’abasomesa ba science Elongo Vicent (wakati)\nElongo Vincent era mwenyamivu nti gavumenti yalagidde nti tegenda kuddamu kukiriza basomesa abatalina degree kuwandiisibwa kikola, kyokka nti ensasulwa yaabwe terowoozeddwako kimala.\nBano era bagamba nti kaakano eby’enfuna by’eggwanga byeyongedde, kati baagala omusomesa wa sciences, aweza obuyigirize bw’omutendera gwa degree okusasulwa obukadde 4 buli mwezi, ate owa diploma oba omusomesa wa science owa Grade V, asasulwe wakiri obukadde 3 buli mwezi.\nElongo Vincent mu ngeri yeemu agambye nti bagezezaako okwogeraganya n’eministry ekola ku nsonga z’abakozi, tewali kikolebwa.\nMungeri yeemu Mugaiga Aaron, ssabawandiisi w’omukago guno, ne Elongo Vincent, bagamba nti kibenyamiza nti n’olukiiko olulina okukola ku nsonga zabwe mu ministry ekola ku nsonga z’abakozi ba government lumaze emyaka 2 terutuula ekiviriddeko abakozi okubonabona.\nSsabawandiisi w’omukago guno, Mugaiga Aaron, agamba nti ng’abasomesa ba sciences tebagenda kuteekateeka bibuuzo mu masomo ga sciences gonna mu masomero ga government.\nBagambye nti tebagenda kusomesa masomo g’obwoleke (practicals), teri kusomesa Mathematics, biology, chemistry, physics namasomo ga science amalala okutuusa nga governement ebongezza emisaala.


Bukedde Online - Bateeze omusawo ne bamutta mu ntiisa\nGavumenti ewadde ebibiina by'obwegassi ttu...\nOMULAMBO gw’omusawo abadde amaze olunaku nga talabika, abatuuze baagusanze gufumitiddwa ebiso ku mutwe ne mu bulago ku njuyi zombi okumpi n’essabo eririraanye amaka ge.\nOMULAMBO gw'omusawo abadde amaze olunaku nga talabika, abatuuze baagusanze gufumitiddwa ebiso ku mutwe ne mu bulago ku njuyi zombi okumpi n'essabo eririraanye amaka ge.\nFrancesica Nassaazi 38, yavudde awaka ku Lwokubiri ku ssaawa nga 12:30 ez'akawungeezi ng'agenze kugula ennyaanya ze yabadde agenda okufumbisa, bwe yavuddeyo, yayitiddeko ewa mukwano gwe ku kyalo gwe bamanyi nga Maama Muzeeyi okumpi n'amaka ge e Namagoma B, Kyengera ku lw'e Masaka.\nOkuva ewa mukwano gwe okutuuka ku maka ge, waliwo mmita nga 300 era abatuuze bateebereza nti, abaamusse baamuteeze mu kkubo ng'adda ewuwe ku ssaawa nga 3:00 ez'ekiro.\nOmulambo we gwasangiddwa waabadde kumpi n'amaka ga Nassaazi ate nga guli kumpi ddala n'essabo.\nMaama Muzeeyi gwe yabadde akyalidde, yagaanye okubaako ky'ayogera ku nsonga zino era abantu be ne bategeeza nti okuttibwa kwa Nassaazi kwamukubye encukwe n'ebigambo ne bimuggwaako.\nOmulambo gwa Nassaazi gwalabiddwa abaana abaabadde bagenda ku ssomero. Omulambo gwabadde guvuunikiddwa era abaana bwe baagulabye ne bayita Susan Mukama bamulage "omuntu" gwe baabadde tebategeera gwe baabadde balabye.\nMukama yagambye nti, abatemu omulambo gwa Nassaazi baagubisse akakooti ke yabadde ayambadde ku mutwe ekyazibuwalizza abantu okutegeera amangu nti ye mutuuze munnaabwe era baasoose kulowooza nti eyattiddwa baamuggye walala, omulambo ne bagusuula mu kitundu kyabwe.\nEnsawo ye ey'omu ngalo, baagimusonsese mu magulu wakati mu bisambi ng'ekiteeteeyi kye ekya kakobe kye yabaddemu bakiwenjudde okutuuka mu kiwato ng'ekitundu kya wansi bakirese tekuli kagoye ekyalowoozesezza abantu nti kyandiba ng'abatemu baasoose kumukwata.\nEnnyaanya ze yabadde ava okugula nazo zaabaddewo ku mabbali mu kaveera akaddugavu nga n'ezimu bazimansizza, nga waliwo n'obubonero obulaga nti waabaddewo okulwanagana nga kiteeberezebwa nti Nassaazi yabadde agezaako okwesimattula ku batemu.\nMukama yagambye nti, bwe yamaze okulaba omulambo, yakubidde ssentebe w'ekyalo Issa Muteesaasira wabula teyabadde mu kitundu naye n'akubira oweebyokwerinda Mohammad Mpundo Kawenda.\nMpundo yategeezezza nti, yakubidde atwala poliisi y'e Kakungube n'amulagira atuuke ku kifo amale okukakasa amawulire. Agamba nti, yatuuse naye ng'alaba omuntu tamutegeera n'addamu n'akubira poliisi.\nYayongeddeko nti, poliisi omulambo yaguggyeewo ku Lwokusatu n'eguteeka ku kabangali olwo n'eyita abantu okulaba oba eyabadde attiddwa bamumanyi era mu kwetegereza, baakizudde nti, Musawo ye yabadde attiddwa.\nNassaazi yali akolera mu ddwaaliro ly'e Nsambya kyokka ennaku zino abadde yavaayo nga yafuna omulimu omulala.\nPOLIISI EKUTTE OMUNTU OMU N'AMASIMU AGABBIDDWA KU KYALO\nOmwogezi wa poliisi mu Kampala n'emiriraano, Patrick Onyango yagambye nti, baakakwata omuntu omu gwe bateebereza okwenyigira mu ttemu lino.\nMpundo yagambye nti, eggulolimu nga tebannazuula mulambo gwa Nassaazi, ababbi ab'emmundu baalumbye ekyalo ky'e Nakitokolo, Namagoma ne Nabbingo ne babba amaka agawerako era mu babbiddwa mwabademu ddereeva eyabadde asuze n'emmotoka ya mukama we era babbye n'amaka g'omu ku basirikale ba poliisi.\nMu bintu bye babbye, mwabaddemu amasimu n'eby'omu nnyumba ebirala era poliisi mu kubagoba, yakutteko omu eyabadde n'amasimu agaabadde gabbiddwa e Namagoma ng'ono kiteeberezebwa nti, yandiba ng'amanyi ku ttemu lya Nassaazi.\nOnyango yagasseeko nti, omulambo baagusanzeeko ebiwundu ebinene bibiri nga n'okutu kwa ddyo kusaliddwaako n'agattako nti, Nassaazi batuuze banne baasemba okumulaba ku Lwokubiri nga February 18, 2020.\nMpundo yagambye nti, ekizibu kye balina ku kyalo, abatuuze baabwe ebyokwerinda baabirekera bakulembeze ng'ate nabo obusobozi balina butono n'agamba nti, poliisi y'ekitundu kyabwe erina abasirikale bana bokka.\nYagasseeko nti, abatuuze babayita mu nkiiko z'ekyalo okuteesa ku ngeri gye banaanyweza ebyokwerinda ne beesuulirayo gwa nnaggamba nga ne balandiroodi tebaagala kwanjula bapangisa baabwe mu bakulembeze. Robert Ssemwanga omu ku baffamire ya Nassaazi yagambye nti, omugenzi abadde talina musajja era tabadde na mwana ng'awaka abeerawo yekka.\nAbadde yazimba emizigo gy'abapangisa naye kw'abadde asula mu muzigo ogumu. Omulambo olwaggyiddwa mu ggwanika ne gutwalibwa e Kikukumbi mu distulikiti y'e Kalungu okuziikibwa.\nAbayizi Abasiraamu e Makerere beekalakaasizza